
LOGOR JASENOVAC, USTAŠKO- 
NJEMAČKI INSTRUMENAT ZA 
UNIŠTENJE NAŠIH NARODA 


U blizini ušća Une u Savu nalazilo se prije rata na 
sjevernoj obali Save veliko i napredno mjesto Jasenovac. 
Stanovništvo je bilo pretežno srpsko. Mjesto leži na željez- 
ničkoj pruzi Zagreb — Beograd. Tu je već prije rata bilo nekoliko 
industrijskih poduzeća, kao n. pr. tvornica cigle »Ciglara« i 
mala tvornica željezne robe »Lančara«. 

Kako su na istočnoj strani velikog, Jasenovačkog polja 
utjecali u Savu pritoci Strug i Lonja, bio je čitav taj kraj 
izvrgnut stalnim proljetnim i jesenskim poplavama. 

Vođe ustaške terorističke organizacije još prije svoga 
ulaska u Jugoslaviju dobro su znali, da u narodnim masama 
nemaju oslonca i da se na vlasti mogu održati samo terorom. 
Ulazeći u Jugoslaviju nakon njenog sloma i iza fašističkih 
tenkova, sa grupom svojih zločinaca, koje su još prije rata s 
fašističkim novcem izdržavali i fašističkim novcem vježbali u 
raznim talijanskim centrima za vršenje terorističkih akata, 
počeli su odmah prvih dana nakon okupacije da pod zaštitom 
njemačkih i talijanskih trupa i uz njihovu aktivnu pomoć vrše 
po već stvorenom planu hapšenja, masovna i pojedinačna 
ubijanja Srba, Židova i naprednih Hrvata. 

Primjenjujući u Hrvatskoj rasističku teoriju o čistoći rase i 
nacije, odlučili su da istrijebe sve Srbe, Židove, Cigane; odlučili 
su da istovremeno likvidiraju i sve Hrvate, koji su ma na bilo 
koji način ispoljili svoje protufašističko raspoloženje. 

Tako se napuniše za kratko vrijeme svi zatvori i sve 
tamnice. 

Ustaše su doduše osnovali logore i u drugim mjestima, 
kao na pr. u Đakovu, Sisku, St. Gradiški, Lepoglavi, Loboru i 
c. d., no ovi su bili manji. Jasenovac je postao najvećim i 
glavnim koncentracionim logorom u tzv. NDH. 

Ustaše su čitavo njegovo stanovništvo pobili ili ga preselili, 
a u samo mjesto smjestili stalan ustaški garnizon. 

Prve transporte zatočenika, koji su se sastojali uglavnom 
od Židova i Srba, dopremili su do sela Krapje, koje se nalazi 
oko 12 km zapadno od Jasenovca, te im naložili da sagrade 
logorište, koje je dobilo službeni naziv: »Jasenovac 

logor br. I.« 

Kako je broj zatočenika sve više rastao, osnovan je između 
Jasenovca i Krapja drugi logor, koji je dobio službeni naziv: 
»Logor br. II.« 

Zatočenici su morali sami da na brzu ruku izgrade oba ova 
logora, da podignu barake i nasipe, koje im je voda neprestano 
rušila. Konačno su ustaše uvidjeli, da su oba ova mjesta 
nepodesna za logorišta, pa su ih nakon kratkog trajanja 
likvidirali i osnovali kraj »Ciglare« u Jasenovcu novi logor, koji 
je dobio službeni naziv : »Logor br. III.« 

U samom mjestu Jasenovcu pretvorili su tvornicu kože u 
Logor br. IV.«, dok se logor u Staroj Gradiški, koja nije daleko 
od Jasenovca, spominje više puta u ustaškim izvještajima kao 
»Logor b r. V.« 

Svi su ovi logori mogli primiti do 7.000 zatočenika, no na 
»radu« ih nije bilo nikada više od 3 — 4000, pa ni u vrijeme kad 
je logor br. III. bio pun -raznovrsnih radionica. 

Dne 25. studenoga 1941. izdao je t. zv. poglavnik NDH 
»zakonsku odredbu« br. CDXXIX-2 101-Z-1941 ., koju je pot- 
pisao i njegov »ministar« pravosuđa i bogoštovlja dr. Mirko Puk. 

Ta »zakonska odredba« govori o upućivanju nepoćudnih i 
pogibeljnih osoba na prisilni boravak u sabirne radne logore. 

Glavne su tačke te odredbe ove: 

-'§ 1 . 

Nepoćudne osobe koje su pogibeljne za javni red i sigur- 
nost, ili koje bi mogle ugroziti mir i spokojnost hrvatskog 
naroda ili tekovine oslobodilačke borbe hrvatskog ustaškog 
pokreta, mogu se uputiti na prisilni boravak u sabirne radne 
logore. Ove logore ovlaštena je osnivati u pojedinim mjestima 
NDH ustaška nadzorna služba. 

§ 2 . 

Trajanje boravka u sabirnim i radnim logorima ne može 
biti kraće od 3 mjeseca ni duže od 3 godine. 

§3. 

Odluku o upućivanju osobe na prisilni boravak u sabirne i 
radne logore, o vremenu trajanja boravka i o stepenu opreza i 
paske donosi Ustaško redarstvo kao grana Ustaške nadzorne 
službe. 

Sve upravne i samoupravne oblasti, kao i ustanove usta- 
škog pokreta dužne su Ustaškom redarstvu preko župskog 
redarstva svoga područja prijaviti osobe navedene u §-u 1. ove 
Zakonske odredbe. 

Proti odluci Ustaškog redarstva o upućivanju na prisilan 
boravak u sabirne i radne logor nema pravnog lijeka ni tužbe na 
Upravni sud. 

§ 6 . 

Ustaški nadzorni zapovjednik izdat će propisnik o ustroj- 
stvu, poslovanju i stepenu opreza i paske u sabirnim i radnim 
logorima, te o uzdržavanju osoba upućenih u ove logore.« 


Tako se zacario režim strahovlade »Ustaške nadzorne 
službe« i njezinog zapovjednika, koji je na stotine tisuća 
rodoljuba lišio života, a njihove porodice zavio u crno. 

Otići u Jasenovac značilo je biti predan na milost i ne- 
milost ustaškim koljačima, značilo je otići u mučeničku smrt. 
Crna je povijest jasenovačkog logora pokazala, da su ustaše 
poslali tamo sve one elemente, koje je trebalo likvidirati, jer su 
im bili nepoćudni »iz rasnih, vjerskih, nacionalnih ili političkih 
razloga« . 

Danas možemo utvrditi, da su ustaše razvrstali sve zato- 
čenike u dvije kategorije: 

1. U prvu su kategoriju spadali svi oni zatočenici, koji su 
bili suđeni na kaznu upućivanja u sabirni logor za vrijeme koje 
je kraće od 3 godine. Namjera je ustaša bila da iscrpe do 
krajnjih granica radnu snagu tih zatočenika, pa da ih zatim 
uklone, da načine mjesta novim zatočenicima. 

Vrlo je mali broj ovih zatočenika, koji su pušteni kući 
nakon što su izdržali kaznu, a i ti su većinom kod kuće umirali 
od posljedica patnji i bolesti, koje su dobili u logoru. 

2. U drugu kategoriju spadaju zatočenici, koji su suđeni 
na kaznu upućivanja u sabirni logor u trajanju od 3 godine. 
Ovi zatočenici, koji su po presudi ustaškog redarstva upućivani 

u logor na 3 godine, bili su u pravilu likvidirani odmah nakon 
dolaska u logor. 

Obim je kategorijama zajedničko to, da su zatočenici bili 
upućeni u logor na temelju individualne »presude« ustaškog 
redarstva. 

U toku ovoga prikaza vidjet ćemo međutim, da su ustaše 
kroz 4 godine dopremali u Jasenovac velike grupe muškaraca, 
žena i djece te ih ili uveli u sam logor i tamo likvidirali, ili ih 
likvidirali negdje u okolici Jasenovca. 

Bile su to grupe Srba iz raznih gradova i sela, grupe Židova 
iz raznih gradova ili oblasti, čitavi logori, koje su ustaše preselili 
u Jasenovac radi likvidacije, svi Cigani sa područja »NDH«, itd., 
itd. 

Ustaše su sve ove nesretnike jednostavno pokupili i do- 
tjerali u masi u Jasenovac na klaonicu. 

VISOKI ZID DIJELIO JE 
JASENOVAC OD OSTALOGA 
SVIJETA 


Logor III. 

Spomenuli smo već u uvodu, da su ustaše krajem godine 
1941. počeli da podižu pravi jasenovački logor na prostoru gdje 
se nalazila »Ciglara« i da su mu dali službeni naziv »Logor 
br. III.« 

Logor br. I. i Logor br. II. ćemo opisati u »Posebnom 
dijelu«. Oba ova logora su trajala samo nekoliko mjeseci, dok je 
logor br. III. postojao gotovo četiri godine. 

Ustaše su u njemu podigli i mnoge druge radionice i 
izradili barake za nastambe zatočenika, sav prostor dali 
opasati zidom 3 metra visokim, pa je čitav taj »Logor br. III.« 
početkom proljeća 1945. izgledao onako, kako je urisan u 
nacrtu, koji je otisnut u ovom prikazu. 

Sam se logor nalazio odmah kraj mjesta Jasenovca s 
istočne strane. Glavni ulaz u logor bio je na zapadnoj strani 
logora, na cesti, koja vodi kraj Save od Jasenovca u selo 
Košutaricu i dalje u Staru Gradišku. Ulazna vrata od jakog 
drveta bila su ugrađena u visoki zid, koji je okružavao logor s 
tri strane i bio visok 3 metra. Zid je tekao najprije prema 
sjeveru u dužini od 420 metara, zatim je skretao paralelno sa 
željezničkom prugom prema istoku u dužini od 1350 metara. 
Iza toga je mijenjao smjer prema jugu okomito na Savu i bio 
dug 1300 metara. Pri tome je presijecao cestu za Košutaricu. 
Tu su se nalazila tzv. Istočna vrata. 

Na obali Save smjerom prema zapadu pružao se svršetak 
toga zida u duljini od 290 metara. 

Južna je granica logora bila rijeka Sava, kao prirodna 
zapreka da zatočenici ne pobjegnu iz logora. 

Cijeli je logor br. III. zapremao površinu od jednog i po 
kvadratnog kilometra. 

Kod glavnog (zapadnog) ulaza bile su podignute stra- 
žarnice i upravitelj stvo logora, gdje su se registrirali i 
postrojavali zatočenici, koji su stizali u logor. U zgradi je bila i 
jedna izvidnica visoka 24 metra. Sve su te zgrade ustaše 
minirali i digli u zrak, kad su bježali iz Jasenovca, pa danas 
strše samo hrpe ruševina. 

Sjeverno od ove zgrade bila je »rafinerija«, koju su 
ustaše uništili, dok su cisterne za petrolej, koje su bile ispod i 
iznad zemlje, ostale neoštećene. 



Granik 

Oko 150 metara od obrambenog zida nalaze se ostaci 
zgrade, koja je bila 150 metara dugačka i 8 metara široka i tekla 
u pravcu sjever — jug. Bilo je to »glavno skladište« 
izrađenih fabrikata. Ovo je skladište služilo kroz čitavu zimu 
1944./45. kao prostorija, kroz koju su ustaše dotjerivali mase 
žrtava, tu ih noću po cičoj zimi skidali do gola, ruke im svezivali 
na leđa, povezivali zatim dva po dva žicom te ih gonili na tzv. 
»Granik«. 

Granik je bila naprava, gdje su se iz brodova i splavi dizali i 
iskrcavali tereti, odnosno gdje se ukrcavala roba, koja je odlazila 
iz Jasenovca. 

Na tom su graniku ustaše ubijali žrtve udarcima maljem ili 
čekićem po glavi, rezali im trbuhe, vješali im na ruke željezne 
terete, te ih bacali u Savu. 

Istočno od Glavnog skladišta bio je veliki prazan prostor, 
koji je bio natrpan starim željezom, koje se upotrebljavalo kao 
materijal za potrebe »Lančare«. 

Paralelno sa zgradom Glavnog skladišta bila je nekoć 
zgrada »pomoćne bravarije i limarije«. 

U udaljenosti od 20 koraka prema istoku nalazi se cio niz 
zgrada u smjeru jug — sjever. 

Najjužnija je zgrada bila zloglasna »Zvonara«. To je 
bilo neko spremište dugo 2, a široko 3 metra, kuda su ustaše 
pobacali najprije razorena zvona pravoslavnih crkava. Kasnije su 
ta zvona odnijeli, a na to mjesto bacili smeće od ugljena, dok 
nisu pretvorili »Zvonaru« u mučilište, gdje su zatvarali one 
zatočenike, koji su bili osuđeni da umru od gladi. Ta je baraka 
imala samo jedna vrata, i to staklena, dok prozora nije na njoj 
uopće bilo. 

Sjeverno od »Zvonare« nalazila se »Pa k e t a r n i c a«, gdje 
su se cenzurirali listovi i pošiljke, koje su primali »poslušni 
zatočenici«. 

Treća je u nizu bila zgrada, gdje se nalazilo »Upravi- 
telj stvo logora« i. »Radni odsjek«. 

Malo sjevernije nalazila se »Lančara«, velika industrijska 
zgrada, u kojoj su se izrađivali razni željezni predmeti, kao lanci i 
žice. Tu je bila također kovačnica, strojobravarija, alatnica, 
tokarija, puškara i automehanika. 

Ako pogledamo nacrt logora, vidjet ćemo, da se u udaljenosti 
od 7 metara nalazi paralelno sa »Lančarom« kružna peć za 
pečenje cigle »Ciglara«, a iza nje spremište za sušenje cigle. 

U blizini »Ciglare« ustaše su početkom 1942. sagradili 
posebnu peć za spaljivanje ljudi, tzv. »Picillijevu peć«, 
koju su dali nakon 3 mjeseca porušiti. 

Kraj »Ciglare« vidimo na nacrtu jednu dugu remizu bez 
pobočnih zidova, koja je imala krov. U tu je remizu vodio odvojak 
željezničke pruge od jasenovake željezničke stanice, a zatočenici 
su je prozvali »Tunel«. Ovdje su zatočenici, koji su tokom 
godina 1941. i 1942. dovođeni u Jasenovac, morali da čekaju 
danima i tjednima po svakom vremenu, dok im se nađe mjesto u 

Tumač nacrta logora Jasenovac III. 


1 = Stražarnica i Upravitelj stvo logora. (Ulaz u logor). 

2 = Rafinerija. 

3 = Glavno skladište. 

4 = Skladište i radionice. 

5 = Supa za cigle. 

6 = Lanćara. 

7 = Upraviteljstvo logora. 

8 = Paketarnica. 

9 = Zvonara. 

10= Skela na Savi 

11 = Granik na Sam. 

12 = Supa za cigle. 

13= Ciglana. 

14 = Šupe radionice (t. zv. tunel). 

15= Stražara. 

16 = Nastamba ustaških časnika. 

17= Stolarija. 

18 = Kuhinja i nastamba ustaša. 

19 = Dvije šupe za cigle. 

20 = Dvije šupe za cigle. 

21 = Pilana. 

22 = Šupa. 

23 = Pogon sa dimnjakom (Električna centrala). 

24 = Krečana. 

25 = Ekonomija. 

26 = Ugljenara. 

27 = Drvara i pekara. 

28 = Iskopana jama, odakle se uzimala zemlja za ciglu. 

29 = T. zv. bajer odakle se uzimala zemlja za ciglu. 

30 = Remenarija. 

31 = Štala. 

32 = Kancelarija nadzornika. 

33 = Kancelarija grupnika i radionice. 

34 = Veliko jezero sa drvenim mostom. 

35 = Zatočeničko groblje. 

36 = Bolnica. 

37 = Ambulanta. 

38 = 6 baraka za nastambu zatočenika. 

39 = Pomoćna kuhinja. 

40 = Kuhinja. 

41 = Baraka obrtne grupe. 

42 = Štala. 

43 = Kuhinja. 

44 = Mljekarna i mesnica 

45 = Zgrada ženskog logora. 

46 - Nova mesnica. 

47 = Ledana. 

48 = Svinjac. 

49 = Ustaške radionice i nastambe. 

50 = Zgrada ženskog logora. 

51 = Kuhinja. 

52 = Logor III c. 

53 = Izlaz iz logora i stražarnica. (Istočna vrata). 



KONCENTRACIONI LOtOR 

Jasenovac w 

Hl. i-.loa« 



TUMAČ NACRTA NA ORUCOJ 


Na nacrtu vidimo dalje prema istoku opet cio niz zgrada, 
koje teku smjerom jug — sjever. 

Najjužnija zgrada nalazi se na raskršću kolne i pješačke 
ceste, a u njoj nalazila se »Stražara«, zatim blagovaonica za 
ustaške oficire, kuhinja i brijačnica. Sjeverno je od nje bila 
»Nastanba ustaških časnika« i kancelarija logornika i grupnika, 
te tehnička poslovnica. 

Sjeverno pak od ove zgrade bile su: ustaška kuhinja, 
blagovaona i nastamba onih ustaša, koji su boravili u Jasenovcu 
radi kazne. 



r * 


Ostaci lončare 

U tom se prostoru nalazi blizu kolne ceste za Košutaricu 
zgrada »Pilane« i »Pogona«, koja je bila visoka 15 metara, 
duga 20 metara i imala dimnjak visok 52 metra. 

Cijeli je prostor iza »Pilane« bio napunjen građevnim 
materijalom, a na sjevernom se kraju nalazila ledina gdje se 
kopala zemlja, koja je bila vrlo dobra za pečenje cigle. 

Dalje prema istoku vidimo niz zgrada gdje se nalazila 
ekonomija, a do nje remenarija, štale, kolarija i kovačnice, a do 
ovih baru u obliku gljive tzv. »Jezero«, preko kojega je bio 
postavljen na najjužnijem kraju drveni most. 

Jugoistočno od toga jezera bile su štale, kuhinje, mljekare, 
mesnice i ženski logor. 

Sjeverno od toga jezera bilo je »Groblje«, a odmah u blizini 
cio niz baraka, dugih 24 metra a širokih 6 metara. U 



Razoreni »Tunel« 


prvoj je baraki bila smještena bolnica, u drugoj ambulanta, u 
daljnih šest bile su nastambe zatočenika, a onda su slijedile 
barake obrtne grupe, glavne i pomoćne kuhinje. 

Ustaše su spalili sve ove barake, a grobove iskopali i lješine 
spalili, da zametnu trag svojim zločinima. 

Sve su ove zgrade, koje smo do sada naveli, bile ograđene 
žicom. S onu su se stranu žice nalazile još u smjeru prema jugo- 
istoku zgrade »Ledane«, mesnice i svinjci, a zatim još podalje 
»Ustaške radionice« i »Nastambe« te »Ženski 
logor s kuhinjom«. 

Oko tih je zgrada tekla druga žica, koja se sa prvom, žicom 
spajala u blizini baraka, gdje su bile nastambe zatočenika 
muškaraca. Dodajemo da je s onu stranu obih žica u sjevero- 
istočnom kutu b i o »Logor III-C«. 


Logor IV. 

Logor br. IV. nalazio se u samom mjestu Jasenovac, u 
Dimitrijevoj ulici. 

Ustaše su industrijske zgrade, gdje se izrađivala i sušila 
koža, opasali bodljikavom žicom od više redova, tako da su svi 
magazini, radionice, prostorije, gdje su bili montirani dinamo 
motor i parna mašina, bazeni za namakanje kože, jame gdje se 
gasilo vapno, zgrade gdje su bile smještene poslovnice i stanovi 
namještenika, sačinjavali jedan logor, u kojem je bilo zatočeno 
tehničko osoblje, komercijalni stručnjaci i radnici. 

Čitava se ta mala kolonija zvala »Kožara«. Zatočenici 
»Kožare« imali su bolju hranu, a ustaše su s njima bolje po- 
stupali, nego što su to radili sa zatočenicima iz Logora br. III., jer 
im je bilo stalo do toga, da kožara dobro opskrbljuje vojsku s 
izrađenom kožom. 

Pred svoj bijeg minirali su ustaše i zapalili, sva postrojenja, 
sve zgrade u logoru, gotovo sve kuće u Jasenovcu, tako da taj 
gradić, koji je nekoć bio lijep i napredan, izgleda danas kao 
mjesto, gdje su se odigravale najžešće borbe. 

SISTEMATSKO UNIŠTAVANJE 
ZATOČENIKA 

Prije nego pređemo na opisivanje pojedinih masovnih 
zločina, koje su ustaše počinili na zatočenicima, prikazat ćemo u 
općim crtama sistem i metode, koje su ustaše provodili u logoru, 
kakav je bio život zatočenika, što su morali raditi i što su sve 
morali prepatiti. 


1 . Dolazak u logor i pljačka 

Četiri su godine stizali u Jasenovac transporti zatočenika, 
neki u željezničkim vagonima, neki na kamionima, a neki pješke. 
Nije bilo tjedna, da se nisu čas manje a čas veće grupe zaustavile 
pred zgradom »Upraviteljstva logora«, gdje su ih ustaški stražari, 
koji su pratili transport, predavali zapovjednicima logora ili 
njihovim zamjenicima. 

Zatočenici su i za vrijeme puta do logora bili podvrgnuti 
mukama od gladi i zlostavljanjima na razne načine. 

Svjedok Kustorin Marijan opisuje ukratko svoj put za 
vrijeme predvođenja iz St. Gradiške u Jasenovac: »Ja sam dne 
23. IX. 1944. premješten iz logora St. Gradiška u Jasenovac u 
grupi od 700 ljudi. Gotovo cijeli put od 38 kilometara morali smo 
preći trčećim korakom; tko je zastao iz grupe ili posrnuo bio je na 
mjestu ubijen. Kako je taj put vodio pored Save, mnogi su 
drugovi iznemogli i u očajanju skakali u Savu, da se riješe daljih 
muka.« 

Rijetko su kada Luburić, Miloš ili Matijević, glavni ko- 
mandanti-koljači, prepuštali drugom nekom višem ustaškom 
oficiru, da preuzme zatočenike. Oni su htjeli da lično izvrše 
smotru nad dovedenim žrtvama, da ih razvrstaju po grupama: 
Srbe u srpsku, Zidove u židovsku, a Hrvate u hrvatsku grupu. 

Luburić je svakoj grupi održao »govor«, koji je bio pun 
uvreda, najprostijih kletvi, pri čemu je volovska žila ili druga 
neka batina zviždala iznad glava i leđa zatočenika. Prešlo se 
zatim na pljačku. Ustaše su svakom zatočeniku oduzeli sve 
stvari, koje je sobom donio, kao na pr. sat, džepni nožić, 

novčarku s novcem, dragocjenosti, knjige itd. Svaki je zatočenik 
morao izjaviti, da je predao sav novac, sve stvari od vrijednosti i 
pisma, te da nije ništa sakrio i zatajio. 

Za svaku ma i najmanju, bez razlike da li slučajnu ili 
namjernu, povredu ovoga propisa kažnjavali su ustaše »krivca« 
odmah smrću. 

Svjedok Steiner Hinko iskazuje među ostalim: »Sa mnom je 
došao u logor dne 18. IX. 1941. i neki starac imenom Poljokan. 
Nakon što je predao neke svoje sitnice i izjavio, da više nema 
ništa, otkrili su ustaše da u kaputu ima nešto sašivenog novca. 
Ljubo Miloš mu je odmah pred svima nama dva puta zabio veliki 
nož u grudi i starac je odmah pao.« 

Svjedok Fabijanec Josip: »Kod dolaska transporta od 120 
zatočenika ustaše su strijeljali odmah trinaestoricu drugova.« 

Nakon predaje svih predmeta, koje su zatočenici nosili sa 
sobom, i izjave da nisu ništa zatajili, nastalo je obligatno 
svlačenje do gola. Sva bolja odijela, veš i obuću ustaše su im 
oduzeli i dali u zamjenu stare dronjke, a nekima ostavili samo 
veš. Svjedoci saslušani glede tih okolnosti iskazuju: 

Svjedok Aleksić Arsa: »Kad su nas dopratili u logor 

Jasenovac, odmah su nas svukli do gola, oduzeli cipele. Umjesto 
naše dobre robe dali su nam prnje. Cipela nam uopće nisu dali, 
iako je bila ciča zima. «Svjedok Berger Oto: »Ustaše su mi oduzeli 
sve i ostavili samo rublje, što sam imao na sebi; pri tom smo bili 
tučeni i zlostavljani. «Svjedok Lapčević Stojan: »U logor Jasenovac 
sam dopremljen 12. XII. 1942. Došao sam u grupi od 9 ljudi. 
Najprije su nas išamarali do krvi, zatim svukli do gola, bolja 
odijela uzeli a nama dali najgora. «Nakon sve ove procedure 
upućivani su zatočenici po grupama u pojedine barake, koje su 
im bile dodijeljene. U slučajevima kad za sve nije bilo dovoljno 
mjesta u barakama, noćili su preostali po raznim drugim 
mjestima logora, izvan baraka. 

One zatočenike, koje su ustaše doveli u Jasenovac samo radi 
likvidacije, držali su sate i sate, a katkada i po nekoliko dana, 
gole i bose ili u zgradi »Glavnog skladišta« ili »Tunela« ili na 
otvorenom prostoru pod vedrim nebom, da ih konačno povedu na 
Granik ili u Gradinu, selo s druge strane Save, i tamo pobiju. 

Sve do sredine 1942. godine nisu smjeli zatočenici da 
primaju paketa i pisama, pa su ustaše sve pošiljke, koje su prije 
toga vremena stigle u Jasenovac, otvorili i sadržaj podijelili 
između sebe. 

Od sredine 1942. mogli su oni zatočenici, koji su — po 
ustaškoj ocjeni — pokorni i marljivi, da pišu kućama na 
otvorenim dopisnicama. Bilo im je dozvoljeno da se jave, da su 
živi. Međutim uprava logora određivala je više puta, da se cio 
logor kažnjava na taj način, da za određeno vrijeme zatočenici ne 
smiju da pišu svojim kućama niti da primaju pošiljke od kuća. 

Tako su ustaše već za vrijeme dovađanja i primanja za- 
točenika u logor šamarali ih, tukli ih batinama i kundacima, a 
mnoge odmah i strijeljali ili klali, pa su se kao izvršioci tih 
zločinstava naročito istakli: Luburić Maks, Miloš Ljubo, Mat- 
ković Ivica, Filipović Miroslav, Picilli Hinko, Maričić JerKO, Jusić 
Mujo, Matković Ljubo, Kordić Tihomir, Đulkić Alaga, Gašparović 
Dragan, Matijević Matija i Skočibušić. 

Sva je ova zločinstva Zemaljska komisija utvrdila saslu- 
šanjem svjedoka: Peška Đure, Zouhar Stjepana, Richter Rudolfa, 
Slovenec Rudolfa, Fabijanec Josipa, Steiner Hinka, Stažić Josipa, 
Blumschein Zlatka, Schwarzenberg Adolfa i Berger Egona, svih iz 
Zagreba, zatim Ilić Branka iz Živinice, Duvnjak Mate iz Kustošije, 
Finzi Jakoba iz Sarajeva, Matas Pavla iz Trstenika, Breyer Ota iz 
Bjelovara, Aleksić Arse iz D. Bogićevaca, Lapčević Stojana i 
Kustorin Marijana iz Kustošije. 

2 . Hrana i stan 

Hrana zatočenika u Jasenovcu bila je vrlo loša i nedovoljna. 
Dobivali su jelo dva do tri puta na dan. U jutro bi dobili toplu 
vodu, u kojoj je plivalo kukuruzno brašno, u podne juhu od 
kupusa, graha ili krumpira, u kojoj je bilo nešto povrća, po koji 
krumpir ili grah, a na večer opet takvu sličnu juhu. Tu su juhu 
zatočenici nazvali: »Pura«. 

Zatočenici su dobivali kruh vrlo neredovito. Prošlo je više 
puta i po nekoliko mjeseci, da nisu ni vidjeli kruha. Ako je i bilo 
kruha, bio je crn, sa primjesom posija i nije ga nikad bilo više od 
jedne osmine kilograma na dan. 

U hrani, koju su ustaše davali zatočenicima, nije bilo uopće 
masti, dok je soli bilo vrlo malo. 

Cilj je ustaša bio, da tako lošom i nedovoljnom hranom 
oslabe organizam zatočenika i da ga učine neotpornim protiv 
fizičkih napora i bolesti, koje su doista nastupile kao posljedica 
ovakve ishrane. K tome se pridružila i nečistoća, pa je ljeti stalno 
harala disenterija, tifus i druge bolesti probavnih organa, koje su 
samo u jednom mjesecu 1942. god. pokosile 1800 zatočenika. 

Gotovo svi su zatočenici oboljeli od takve hrane, pa bi mogli 
citirati mnoge svjedoke, koji opisuju strašne prehrambene prilike 
u logorima. 

Navesti ćemo radi primjera samo iskaz svjedoka Breyer Ota, 
koji je iskazao slijedeće: 

»Sama je hrana u logoru bila više nego očajna. Za doručak se 
obično dobivala nazovi-juha, koja je bila topla mutna voda. Za 
ručak bi imali grahovu ili krumpirovu juhu, u kojoj je bilo po 
nekoliko zrna graha i jedan krumpir. Ista je takva bila i večera. 
Kruha su dnevno dobivali njih 12 jedan kilogram. 

Za vrijeme mog boravka u Jasenovcu vidio sam, kako često 
dolaze vozom vagoni puni hrane i paketi zatočenicima od 
privatnika ili od židovskih bogoštovnih općina u Osijeku i 
Zagrebu. Od toga su zatočenici dobili samo grah i krumpir, dok 
su sve ostalo, kao rižu, kavu, šećer, konzerve itd. ustaše zadržali 
za sebe i potrošili u svojim kuhinjama.« 

Sličan je iskaz dao i svjedok Lapčević Stojan, koji je pri tome 
podvukao, daje o takvoj hrani morao dnevno da radi 10 sati. 

Kako u pogledu ishrane isto su tako bile teške i nepod- 
nosive stambene prilike. 

Dok nisu bile sagrađene barake zatočenici su spavali u 
»tunelu«, po spremištima za ciglu, po tavanima radionica i 
skladišta ili pod vedrim nebom. 

Kad su bile izgrađene barake, spavali su zatočenici u njima. 
Svaka je baraka bila ogromna drvena prostorija, 24 m duga a 6 
m široka. 

Kroz sredinu barake bio je ostavljen prostor za prolaz, a 
lijevo i desno od njega bili su boksovi (ćelijice) na jedan kat. U 
boksu moglo je da spava do 6 zatočenika. Kad je stigao novi 
transport žrtava, a u boksovima više nije bilo ni najmanje mjesta, 
natrpali bi ustaše u svaki boks još po kojeg zatočenika, tako da 
su svi morali da leže jedni na drugima. Kad je i na taj način sve 
bilo prepuno, ležali su ostali vani po raznim mjestima logora. 

Ležište je u boksu bilo tvrdo, a zatočenici su se pokrivali 
ćebadima. Pri dolasku u logor , ustaše su oduzimali bolju ćebad, 
koju su zatočenici sa sobom donijeli, i davali im kasnije staru i 
slabu. Svi su ti boksovi bili puni gamadi: stjenica, uši i buha, pa 
sva čišćenja i trebljenja, koja su zatočenici vršili sami, nisu ništa 
pomogla. 

Kako su zatočenici smjeli predavati u praonice zamazano 
rublje samo jedan put mjesečno, to je jasno, da im je ovo bilo 
nečisto. Prirodno je stoga, da su kroz cijelu zimu vladale teške 
zarazne bolesti, da je »pjegavac« stalno harao i da je bilo vrlo 
malo zatočenika, koji su ga preboljeli. Odjeća je zatočenika bila 
vrlo slaba. Prostorije, u kojima se moralo spavati, bile su hladne i 
nečiste. 

Liječnici i ljekarnici, koji su njegovali zatočenike, bili su iz 
redova zatočenika, pa su požrtvovno nastojali da pomognu svojim 
nesretnim drugovima. Kako su njihova sredstva za liječenje bila 
vrlo primitivna, nisu mogli da im mnogo pomognu, a pogotovo 
nisu mogli da izvedu kakav veći kirurški zahvat. 

Tako je svaki teži bolesnik brzo umirao, a ako je to umiranje 
teklo presporo, ustaše su noću nahrupili, istjerali bolesnike iz 
postelja te ih potjerali u Gradinu ili na Granik na likvidaciju. 

Svi svjedoci, koje je preslušala ova Komisija, opisuju 
suglasno očajne higijenske prilike u kojima su morali živjeti 
zatočenici, pa je istinitost gornjega prikaza utvrđena naročito 
iskazom ovih svjedoka: Breyer Ota iz Bjelovara, Kovačević 
Vojislava, Trbojević Nemanje, Dominec Ivana, Stažić Josipa, 
Srića Dragana, Steiner Hinka, Škrgatić Dragutina, Orlić Šime, 
Danon Jakoba i Heršak Josipa, svih iz Zagreba. 

3. Rad zatočenika 

Spomenuli smo u uvodu, da se jasenovački logor u 1941. 
najprije sastojao od Logora br. I. kod Krapja i Logora br. II. kod 
Struga, dok se pravi jasenovački logor br. III. počeo osnivati 
istom koncem jeseni 1941. 

U prva su dva logora dopremali ustaše većinom Židove, koje 
su pohapsili u Zagrebu, Osijeku, Sarajevu i drugim većim 
gradovima, zatim Srbe i Hrvate, pohapšene po raznim krajevima 
»NDH«. Među uhapšenicima bilo je vrlo mnogo intelektualaca. 
Ustaše su s njima postupali naročito okrutno: obuću su im i 
odjeću opljačkali, hrana koju su im dali bila je kako je istaknuto, 
očajna, pa ipak su ih ustaše silili da obavljaju cio dan najteže 
fizičke radove. 

Bili su prisiljeni da grade barake i nasipe, koji imaju da 
brane logor od poplava Struga i Save. Pri radu su ih ustaše 
udarali kolcima i kundacima, silili da brzo kopaju zemlju i da je 
nose na nasip, pa kad bi koji od umora šuštao, dotukli bi ga na 
mjestu. 


Zločini u logoru Jasenovac 

Zatočenik Danon Jakob opisuje ovako rad zatočenika u 
Logoru br. I. i II.: 

»Svaki put kad smo išli na rad, ustaška je pratnja od 30 
ustaša kundačila naročito one, koji su uslijed slabosti ili starosti 
bili iznemogli. Uvijek smo morali polaziti na rad trčećim korakom. 
Kod polaska na rad događala su se i veća zločinstva nego li je 
samo kundačenje. Tko je zaostao, jer nije mogao da trči, bio je 
ubijen. Ustaška je pratnja pucala u nas zatočenike vičući: »Brže, 
brže!« — i pri tom mnoge ranila. 

Ako je na radu neko od zatočenika pokušao da se odmori i 
stane ma i jednu sekundu, pogodio ga je ustaški metak. Sjećam 
se da je Ljubo Miloš jednom zgodom rekao stražarima, da ne 
treba da pucaju, jer svaki ustaša ima, nož, pa neka zakolje 
zatočenika, koji neće da radi.« 

Razumljivo je stoga, da je nakon likvidacije logora I. i II. od 
nekoliko hiljada zatočenika stiglo u Logor br. III. samo nekoliko 
stotina. 

* ♦ * 

Rad se zatočenika u Logoru br. III. dijelio na nutarnji rad u 
logoru i na vanjski rad oko logora. 

Nutarnji se rad u logoru izvodio po radionicama: u Lančari, 
Ciglari, Pekari, Električnoj Centrali, Pilani, Ekonomiji i t. d. 

Raditi se je moralo barem 10 sati dnevno bez odmora, jer je 
roba, koja se izrađivala, bila vrlo potrebna za vojske okupatora i 
ustaša. Raditi se moralo i na ukrcavanju i iskrcavanju 
željezničkih vagona, kamiona i brodova na Savi. Nije bilo odmora 
ni nedjeljama ni svecima, pa je istom u godini 1943. uveden 
nedjeljni počinak za marljive radnike. Ustaški su se nadzornici 
šetali po radionicama i budno pazili, da niko ne postajkuje, da se 
ne zadržava predugo u zahodu i da radi bez odmora. 

Kad je neki ustaša »ocijenio«, da pojedini zatočenik »sabotira« 
rad, posegao je za kundakom, toljagom ili revolverom, te na 
mjestu premlatio ili ubio zatočenika. 

Liječnici su vrlo često propisivali »poštedu« bolesnima, 
starima i nemoćnim zatočenicima, ali su ustaše, naročito Picilli 
Hinko, slabo marili za te odredbe i uživali da premlate te jadnike i 
da ih potjeraju na rad. 

Vanjski se rad zatočenika sastojao oko podizanja ograda od 
bodljikavih žica, oko podizanja malog i velikog nasipa, oko 

izgradnje velikog zida (taj je rad trajao do konca 1942.), oko 
podizanja brojnih bunkera i obrambenih položaja oko logora, oko 
krčevine i sječe šume, te rada na poljima, vrtovima u »Ekonomiji« 
ili u susjednom Jablancu. I ovdje su ustaški stražari pratili 
zatočenike, te ih kundacima, noževima ili vatrom iz oružja silili 
da rade brzo. Mnogo je i mnogo hiljada zatočenika stradalo na 
takvom vanjskom radu, pa se često događalo, da se cijele grupe 
ili dijelovi grupa nisu više sa rada ni povratili u logor. Ustaški su 
stražari jednostavno naveli, da su zatočenici pokušali da 
pobjegnu, pa su ih morali da pobiju. 


ODNOS I POSTUPAK USTAŠA 
PREMA ZATOČENICIMA 

Položaj zatočenika uopće 

Svaki je zatočenik po dolasku u Logor, ako već to ranije nije 
znao i osjetio, odmah došao do spoznaje, da ga u logoru čeka 
sigurna i strašna smrt. Bilo je samo neizvjesno, koliko će dugo 
trajati njegove muke u logoru. 

Za svakog normalnog čovjeka, koji nije doživio i vidio sva 
ona zločinstva, sve vrsti mučenja, kojima su zatočenici bili 
podvrgnuti u ovom logoru, čini se nevjerovatnim, nemogućim, da 
se je moglo naći zločinaca, koji će sa toliko sadizma, sa toliko 
perverziteta izmišljati i izvoditi tako okrutne načine i sredstva 
mučenja nad ljudima. 

Samo fašistički kriminalni odgoj mogao je da stvori ljudska 
čudovišta, koja će vršiti ovakve zločine; samo takvi zločini mogli 
su da zadovolje kriminalni mentalitet fašističkih zločinaca počev 
od »poglavnika« pa do posljednjeg koljača. 

Svaki je ustaša, počevši od Luburića do posljednjeg stra- 
žara bio prema svakom zatočeniku svemoćan, imao pravo nad 
životom i smrti. U svako vrijeme, i po danu i po noći, i za vrijeme 
rada i odmora, mogao je svaki ustaša da ubije svakog 
zatočenika, a da o tome nikome ne polaže računa, pa da tu 
činjenicu niti čak ne registrira. 

Na osnovu iskaza svjedoka Danona Jakoba utvrđen je na 
pr. slijedeći događaj: 

Dne 23. XII. 1941. sazvao je Miloš Ljubo, jedan od najtežih 
ustaških krvoloka, javni nastup tj. zbor svih zatočenika. 
Napomenuo je ukratko, da je jedan od zatočenika pokušao da 
ubije nekog ustaškog stražara. Nije spominjao niti imena toga 
zatočenika niti ustaše. 

Radi toga je Miloš Ljubo izdvojio iz stroja 25 zatočenika, uzeo 
pušku i svih dvadesetpetoricu postrijeljao. Pozvao je zatim 
liječnika dr. Gusti Leindorfera, da konstatira smrt, a zatim 
grobare, da odvezu lješeve. 

Nakon toga je u šali dobacio: »O, pa nisam ni pitao, kako se 
zovu« . 

Svako ma i najkraće odmaranje za vrijeme rada, svako 
sakupljanje u slobodno vrijeme, čeprkanje oko kuhinje i traženje 
otpadaka hrane, svaka molba zatočenika da ga se poštedi od 
rada radi bolesti ili nemoći itd. bio je najteži disciplinski prekršaj, 
koji su ustaše odmah teško kažnjavali. Mlatili su žrtvu motkama, 
kolcima, volovskim žilama, kundacima, bacali na zemlju i gazili 
nogama, probadali bajunetom, a vrlo često vadili revolver ili nož i 
ubijali. Dogodilo se, da je neki ustaški dužnostnik dozvolio 
pojedinom zatočeniku da nešto učini ili da nešto uzme, pa ga je 
odmah nakon toga drugi ustaša, ne mareći za dozvolu svoga 
kolege, nečovječno kaznio. 

Javno kažnjavanje, kao u slučaju koji je napred iznesen, 
vršilo se vrlo često. Zbog sitnih, neznatnih ili izmišljenih motiva, 
ili uopće bez ikakvih motiva. 

Svjedok Breyer Oto prikazuje ovaj prizor: 

»Batinanje je vršeno na taj način, da su Ljubo Miloš i 
Matijević šećući se logorom došli do bilo kojeg zatočenika i bez 
povoda ga jednostavno uzeli i odveli u zatvor kod »Uprave«. Na 
večer smo mi svi zatočenici pred večeru bili sakupljeni i 
postrojeni, zatim su dovedeni odabrani — obično dva do tri druga 
— i postavljeni pred čitav stroj. Ljubo ili Matijević su rekli, da su 
zatočenici izvedeni na pr. radi toga što nisu htjeli raditi i kažnjeni 
sa 25 batina po goloj stražnjici. Donešen je stolac, osuđeni je 
morao skinuti hlače i gaće, leći preko stolice, a onda ga je ustaša 
s korbačem, u kojem je bila žica, 25 puta udario što je jače 
mogao. Zatočeniku je popucala koža, curila krv tako da nije 
mogao nekoliko dana uopće da hoda. 

Onda je došao na red drugi, treći itd., pa kada su s po- 
sljednjim završili, pošlo se na večeru. Tada su ustaše hodajući 
između logoraša poslije rada, kadgod bi im se to prohtjelo, bez 
ičijeg naređenja i bez ikakvog razloga, po vlastitoj volji, uhvatili 
kojeg zatočenika te ga premlatili. Gledao sam jednom, kako su mi 
druga lupali kolcem i gazili po njemu nogama dok nije na koncu 
od zadobivenih rana umro. 

Drugi su ustaše pucali u nas zatočenike gađajući iz pištolja, 
pa je samo tako stradalo dnevno po nekoliko lica. 

Osim ovih »nastupa« radi prisustvovanja javnim kažnja- 
vanjima postojali su u Jasenovcu i »nastupi radi smanjenja 
brojnog stanja logora«, kao i nastupi da se prijave svi koji žele 
poći na rad u Njemačku, u drugi koji logor ili u bolnicu na 
»liječenje«.« 

Svjedok Riboli Josip u svom prikazu navodi: 

»Kad je logor bio prepun, odlučili su ustaše da likvidiraju 
stanoviti broj. Svi su se zatočenici morali u tu svrhu na večer 
ili noću postrojiti, pa je jednom zgodom obilazio Maričić zato- 
čenike hodajući od grupe do grupe, rasvijetlio im fenjerom lice i 
zapitao, odakle je koji. Ako se tako nije napunio potreban broj 
žrtava, koje su bile iz krajeva, koji nisu bili Maričiću po ćudi, 
onda je prikupio i one koji mu se inače nisu lično sviđali.« 

Takva je revizija trajala po nekoliko sati, Maričić se je 
šetao sa pratnjom i vraćao po više puta istoj grupi, uživajući 
sadistički u mukama zatočenika, koji su bili u neizvjesnosti, 
neće li kocka pasti i na njih. 

One druge javne nastupe radi polaska na rad u Njemačku 
ili u bolnicu, ili u drugi koji logor smatrali su ustaše »šalom«, 
uživajući u tome, tko će se dobrovoljno prijaviti, da ga pošalju 
u smrt. 

Svjedok Breyer Oto prikazuje ovako sudbinu zatočenika, 
koji su se na javnom nastupu prijavili, da bi htjeli da idu u 
logor u Đakovo: 

»Bio sam prisutan kad su ustaše zatočenike utovarili u 
kamione, pa im naredili da čučnu ili sjednu. Pokrili ih zatim 
velikim ceradama, a onda se na svaki kamion popelo 5-6 
ustaša i počelo skakati po zatočenicima, gazeći ih nogama i 
tukući kundacima. Takvo su kundačenje i ubijanje zvali ustaše 
»oporavak u Đakovu« ...« 

Cesto su puta ustaše dolazili noću u barake i samo radi 
svoje zabave batinali zatočenike. 

Svjedok Kuhada Nikola iskazuje: 

»Ja sam radio u skupnom logoru na »Pilani« u stolariji. 
Kroz to sam vrijeme i ja dobivao batine. Batinalo se po noći na 
taj način, da smo se morali noću svi dići iz kreveta i trčati u 
krugu kraj vratiju barake, na kojima su stajali redovi ustaša, 
koji su nas kundacima nemilice kundačili.« 

Svjedok Duzemlić Milan opisao je ta mučenja na slijedeći 
način : 

»Po mom dolasku u logor na Božić 1943. bio sam bačen u 
samicu, gdje sam proboravio 22 dana. Ustaše su me mučili na taj 
način, da su mi palili tabane, boli me iglom pod nokte, tukli 
žicom omotanom gumom, stavili mi na prsa dasku po kojoj su 
skakali. Boli su me noževima, pa imam na obim rukama vidljive 
ožiljke. Kroz cijelo vrijeme se čuo vapaj i zapomaganje i iz drugih 
samica, pa sam kasnije saznao, da su zatočenika Đogaš Josipa 
mučili na taj način, što su mu vezali ruke i noge u klupko i valjali 
ga po šiljcima čavala, koji su bili pribijeni u tu dasku. Sertić 
Đuro je mučen tako, da su mu ustaše rezali meso s bedara i ranu 
solili. 

Vidio sam sa nekolicinom zatočenika mjeseca decembra 
1944., kako su se Luburić, Matković, Ljubo Miloš, Stojčić i Kordić 
zabavljali na taj način, što su 19-godišnju djevojku Lončarević 
Maricu iz Plesma povalili, golu golcatu na zemlju, noge joj raširili 
i razapeli na stol i palili cigaretama spolovilo, u koje su otresali 
pepeo. 

Vidio sam, kako su ustaše prigodom likvidiranja djece u 
logoru bacili jedno dijete godinu dana staro u zrak, a drugi ga je 
ustaša dočekao na bajunet. 

Vidio sam također kako je ustaški vodnik Bračić Nikola 
zaklao zatočenika Šulekić Ivana iz Kozarice i pio mu krv. 

Ima bezbroj slučajeva mučenja, pa je nemoguće opisati sve 
načine, kako su ustaše mučili i ubijali zatočenike. Partizana 
Tomšić Valenta mučili su tako, da su mu u decembru 1944. 
odrezali jaja pa je od toga umro.« 

Ustaše su čitave grupe zatočenika ili osuđenika, koji su 
poslani u Jasenovac radi likvidacije, usmrćivali na »Graniku« ili u 
okolici sela Gradina i Uštica, koja leže na bosanskoj strani Save 
preko puta od »Granika«. Svjedok Živković Jovan opisuje ovako 
masovne likvidacije na »Graniku«: 

»To je trajalo katkada po čitavu noć. Žrtve su čekale u 
»Glavnom skladištu« ili u nekoj drugoj zgradi ili pod vedrim 
nebom. Prije polaska ustaše su ih skinuli do gola. Zatim su im 
ruke svezali na leđima žicom, a onda ih privezane žicom jednoga 
za drugog dotjerali na »Granik«. Ovdje je žrtva morala da klekne, 
a ustaše su joj na ruke privezali težak željezni teret u obliku 
koluta. Iza toga su udarili žrtvu maljem, čekićem ili tupom 
stranom sjekire po glavi, trbuh često rasporili mesarskim nožem 
te bacili zatim u Savu.« 

Likvidacije u Gradinama i Ušticama obavljali su ispočetka 
sami ustaše, a od 1942. pomagali su im i cigani. Osuđenici su 
morali sami da iskopaju dugačke i duboke jame, ustaše su 

ih skinuli do gola, izbili im zlatne zube ili zubala, pa je zatim 
žrtva morala da skoči u raku, gdje ju je dočekao ustaša ili 
ciganin, te ju udario maljem po glavi ili joj prerezao grkljan 
nožem. 



Malj kojim su ustaše ubijali svoje žrtve 


Svjedok Berger Egon opisuje te likvidacije iskazujući: »Ja 
sam bio zaposlen u Jasenovcu kao grobar od mjeseca decembra 
1941. i znam, da sam sa nekim drugovima pokapao dnevno oko 
200 — 300 žrtava. Ubijanje se vršilo na slijedeći 

nacm: jame su bile veličine 3 — 8 
ustaše su s poručnikom Mujicc 
žrtvama, koje su bile vezane žican 


čeona kost razbijena maljem 


udarajući ih po sljepočnicama. Zatim su ubijali udarcima sjekire 
po vratu. Nadalje su ubijali metanjem drvenih klinova u usta. 
Klin se stavio u usta okomito, a tada bi ustaša udario sjekirom 
po bradi i klin je izašao napolje na tjemenu. 

Katkada su pitali žrtve da li imaju rodbine, pa kad se 
ustanovilo da postoji među kojima rodbinska veza, silili su ih da 
se međusobno ubiju. Tako se dešavalo daje brat ubio brata, otac 
sina, kćerka majku itd. Mnogima su rezali s leđa kajiše. Bio sam 
prisutan, kad je Mujica izrezao jednoj žrtvi na leđima kajiše kao 
uzde i onda ju tjerao okolo natežući je za uzde. Mlađi su ustaše 
pojedinim žrtvama rezali noseve i uši i među sobom govorili, da 
su ubili u borbi partizane i odrezali im noseve i uši. Te su 
odrezane noseve i uši spremali u rupčiće i trpali u džepove. 

Žrtve bi pregledavali, pa kad bi ustanovili da žrtva ima 
zlatne zube, vadili su ih noževima.« 

Taj isti Berger Egon ležao je u februaru 1942. u bolnici radi 
pet uboda bajunetom, koje mu je ustaša zadao u leđa, jer nije 
brzo kopao rake. 

Svjedok Finzi Jakob izjavio je pak slijedeće: 

»Ja sam radio kao grobar na logorskom groblju samo 10 
dana. Kroz to sam vrijeme pokapao lješine bez glave, bez ruku, 
sa razmrskanom glavom, sa istrgnutim prstima na rukama i 
nogama, sa čavlima zabodenim u grudi, sa odrezanim spolnim 
udima, lješine iznakažene, modre i crne od udaraca. Za ono sam 
deset dana pokopao s drugovima oko 3000 lješina, među kojima 
sam prepoznao lješine petorice grobara, koje su ustaše dotukli.« 
Svjedok Kosina Franjo naveo je u svom, iskazu: 

»Pred Božić 1944. i to jedne nedjelje, vidio sam kako je oko 
1 1 sati tjerano oko 40 golih žena i djece iz logora na Granik, gdje 
im je Luburić nožem presjekao vrat, a Prpić rasporio trbuh, te ih 
bacili u Savu. Vidio sam drugom zgodom, kad je vješano 35 
zatočenika a među njima i jedna žena, koja je imala u logoru 
četvero male djece. Djeca su prilikom njenog vješanja plakala za 
njom i hvatala joj se za suknju, ali je Picilli jednu 6-godišnju 
djevočicu udario nogom tako snažno, da joj je pukla lubanja.« 

Spomenuli smo već, da su ustaše ubijali zatočenike na radu, 
pa u vezi s time navodimo iskaz svjedoka Katalinić Andrije: 

»Kao brijač odlazio sam često na mjesto gdje se gradio tzv. 
»Novi nasip«, te sam vidio kako ustaše udaraju radnike na 
nasipu kvrgastim batinama. One, koje bi dotukli, bacali bi 
odmah u nasip. Jednom sam prilikom čuo, kako se jedan 

ustaški stražar, stariji čovjek, imenom Jozo, hvalio pred svima, 
kako je njemu pravi užitak kad kolje partizansku djecu i kako on 
za zabavu pokolje svaku večer 10 — 20 djece. 



Žrtva sa rasporenim trbuhom 


Zapovjednici su logora često odredili, da se imaju neki 
zatočenici pobiti radi nečijeg »teškog prestupka«, koji se dogodio u 
logoru. Egzekucija se obavljala javno u prisustvu 

svih zatočenika, pa svjedok Riboli opisuje ovako prizor, koji je 
morao da gleda: 

»Majstorovih, Polić i Maričić su se natjecali, tko će od njih 
biti krvnik, žrtve su morale da kleknu pred njima tak-nuvši 
čelom zemlju, a onda im je dželat ispalio iz revolvera metak u 
zatiljak. Ako smrt nije odmah nastupila, mašio se neko od njih 
za nož i prerezao žrtvi grkljan. Jednom je takvom zgodom ustaški 
zastavnik Matijević polizao toplu krv s noža. To je bilo tako 
odvratno, da su zatočenici okrenuli glavu ili oborili oči da to ne 
gledaju.« 

U logoru su bila i vješala, na koja su vješani pojedini 
zatočenici, viseći tako po više dana da budu »teška opomena« 
ostalim zatočenicima. Isto je tako postojao neko vrijeme u logoru 
i krematorij, koji je dao izraditi Picilli. Ustaše su ovdje spaljivali 
ljude, žene i djecu, pa ćemo o toj tzv. Picillijevoj peći govoriti 
potanje u posebnom dijelu. 

Neki svjedoci tvrde, da je u Jasenovcu postojao stroj, u 
kojem su ustaše gnječili ljude, dapače i »pila«, kojom su žive 
ljude prepilili. Na kakve je sve ideje došla pokvarena sadistička 
ćud ustaških koljača, pogotovo kad su bili napiti, prikazao je 
svjedok Šulina Mato: 

»Saznao sam od prijašnjih starih logoraša, očevidaca, kako 
su ustaše jednoj trudnoj ženi rasporili trbuh i izvadili dijete, a 
drugoj netrudnoj otvorili trbuh, pa joj to dijete u trbuh ugurali. 

Sam se sjećam ustaše Horvat Mate, koji je uvijek, kad se 
napio, tražio žrtvu i nastojao, da pronađe nov, originalan način 
mučenja, koji u praksi do tada još nije primjenjivan. 

Na svoje sam pak oči gledao, kad su ustaše položili jednog 
zatočenika na nakovanj, te ga čekićima tukli kao da po njem 
kuju, sve dotle dok nije podlegao.« 

Ovo poglavlje ne bi bilo potpuno kad ne bi spomenuli jednu 
od najtežih vrsti mučenja i ubijanja zatočenika. Bilo je to 
mučenje i smrt od gladi. 

Kasnije ćemo prikazati, kako su ustaše cijeli logor III-C 
likvidirali tako, da su zatočenike izvrgli mukama i smrti od gladi. 
Ovdje ćemo spomenuti »Zvonaru«, naročito mučilište, određeno 
za tu svrhu. To je bila mala baraka bez prozora, u koju se ulazilo 
kroz staklena vrata, tako da se izvana moglo vidjeti sve što se u 
njoj događa. Ustaše su zatvarali u nju žrtve držeći ih ovdje bez 
hrane i pića po više nedjelja. Njihove su patnje bile užasne, a iz 
barake je odjekivalo očaj- 

no zapomaganje: »Vodite nas, ubijte nas.« Ustaše su se, naročito 
Matković Ivica, uživajući u mukama žrtava, šetali pred 
»Zvonarom« i smijali. 

Kako je ta »Zvonara« bila malena baraka, nije moglo stati u 
nju više od tridesetak osuđenika. Kad su došle nove žrtve, stari 
su osuđenici morali da njima prepuste mjesto. Ustaše su u 
takvom slučaju prijašnju grupu odveli na »Granik« i tamo je 
pobili. I muke glađu i činjenica, da će sve te žrtve kasnije pobiti, 
nije još zadovoljavala ustaški sadizam, pa su žrtve prije izvođenja 
na ubijanje tukli i boli noževima. 

Svjedok Devčić Natko prikazuje ovako svoja opažanja o onim 
zatočenicima, koje su ustaše izveli žive iz »Zvonare«: 

»Svi su oni išli sada na strijeljanje, nakon što su proveli neko 
vrijeme u mučionici zvanoj »Zvonara«. Odanle su izlazili većinom 
potpuno plavi od batina, potrganih ili odrezanih ušiju i krvavi. 
Sjećam se imena dr. Jurja Bocaka i dr. Ozrena Novosela, obojice 
liječnika, koji su bili mučeni u »Zvonari«.« 

Na osnovu iskaza brojnih svjedoka, od kojih je ovdje samo 
neke citirala, utvrdila je Zemaljska komisija, na kakav su sve 
način ustaše mučili i ubijali zatočenike, pa kad je došao čas 
oslobođenja pobojali su se ustaški koljači, da će istina izaći na 
vidjelo. Da zametnu trag svojim bezbrojnim zločinima počeli, su 
u mjesecu travnju 1945. da na vrat na nos prekapaju groblja, 
iskapaju lješine i kosture žrtava te ih spaljuju na lomačama. 
Danima, i tjednima sukljao je požar sa tih lomača, pa kad je 
konačno bio posao gotov, pobili su ustaše sve zatočenike, koji su 
taj rad obavljali, a zatim se međusobno izljubili i opili. 


Glavni ustaški zločinci — koljači 

Vrhovni je nadzor nad svim logorima Jasenovca povjerio 
»poglavnik« Luburiću Maksu. Za sav svoj rad Luburić je bio samo 
njemu odgovoran. 

Još od prije rata Luburić je bio poznat kao obični zločinac i 
kažnjavan radi raznih krivičnih djela. Iz originalnog temeljnog 
policijskog lista, koji ovdje donosimo, a koji je pronađen kod 
zagrebačkog redarstva, vidi se, da je Luburić presudom od 7. IX. 
1929. br. 104.761 bio kažnjen sa 2 dana zatvora radi skitnje, a 
presudom Okružnog suda u Mostaru od 5. XII. 1931. br. Kzp. 
719/31. sa 5 mjeseci strogog zatvo- 

ra radi pronevjerenja svote od 8.305. — Dinara na štetu Javne 
berze rada u Mostaru, pa još jedamput hapšen radi ponovnog 
djela pronevjerenja. 


A", 



Njegovo pravo ime nije Maks nego Vjekoslav, ali su mu ime 
Maks dali od milja njegovi ustaški kolege. Luburić je bio obična 
skitnica i zazirao od svakog poštenog rada, pa kad je Pavelić 
pobjegao u emigraciju, pošao je on za njim i po 

raznim ustaškim logorima u Madžarskoj i Italiji vježbao se u 
koljačkom zanatu. 

Pavelić je tako visoko cijenio njegove ustaške sposobnosti, 
da gaje konačno imenovao ustaškim generalom. 

Ova neman, srednjeg gotovo malenog rasta, lica s jakim 
pojavama infantilizma i svim karakteristikama zločinca, pret- 
stavljao je vrhovnu i jedinu vlast u svim logorima. 

Luburić je dolazio u Jasenovac 2 — 3 puta na mjesec i 
zadržao se ovdje samo nekoliko dana, no i u to kratko vrijeme 
počinjao je toliko zločina, da su zatočenici strepili, kad su čuli, 
da seje »navratio« u Jasenovac. 

On je znao, kada će stići novi transporti zatočenika, pa je 
htio da sazna, zašto pojedini zatočenik dolazi u Jasenovac. Taj 
je zločinac čuo i razumio samo ono, što mu je diktirala mržnja, 
strast, najniži surovi instinkti. 

Strašni su bili njegovi prvi »raporti«, kad je preuzimao 
zatočenike u logor, njegovo urlikanje i kletve, koje je popraćivao 
šamarima, kundačenjem, metcima iz revolvera ili rezanjem: 
grkljana. Obilazeći logorom vrebao je, ne bi li otkrio kakav 
prekršaj »logorske discipline«; ne bi li opazio da koji zatočenik 
kunja od slabosti, starosti ili bolesti, te radi toga 

na čas zastaje na radu; ne bi li opazio da koji gladan zatočenik 
traži kakav otpadak hrane ili ne vrši prema njemu propisan 
ustaški pozdrav. 

Odmah bi se na tom blesavom licu zacaklile razbojničke 
oči, a revolver ili nož stupili u akciju. 

Dne 9. oktobra 1942. priredio je Luburić u Jasenovcu 
svečanost, te je ustašama podijelio zlatne i srebrne medalje, 
koje im je Pavelić namijenio kao nagradu »za zasluge«. 

Na tom je banketu Luburić, pijan kao i ostali njegovi 
»dužnosnici«, održao govor i prema iskazu jednoga svjedoka 
rekao doslovno ovo: »I tako smo vam mi u ovoj godini ovdje u 
Jasenovcu poklali više ljudi nego osmanlijsko carstvo za cijelo 
vrijeme boravka Turaka u Evropi.« 

Prvi Luburićev zamjenik bio je Matković Ivica, 

Matković je bio običan krvolok, koji je kao i Luburić 
vlastoručno ubijao zatočenike, ali je bio i podmukli sadista, koji 
je uživao da muke žrtava što više produži. Kakve su niske 
moralne kvalitete bile u toga čovjeka vidi se po tome, što je on 
uživao rugajući se bespomoćnim žrtvama. 

Matković je određivao, da se svi logoraši moraju da po- 
stroje po grupama i da budu prisutni kod masovnih strijeljanja 
radi kazne; izabirao je sam žrtve u cilju da se smanji brojno 
Stanje logora i t. d. 

Matković je priredio veliki trodnevni pokolj Srba na Božić 
1941. i izmislio način, kako će likvidirati Logor III-C time, da 
izvrgne zatočenike po cičoj zimi smrti od gladi. 

Treći je po rangu u logoru bio Hercegovac Miloš Ljubo. 

Miloš Ljubo je neobično krvoločan manijak i sadista.. Dok 
je Matković Ivica bio rafinirani ubojica, Miloš Ljubo bio je 
brutalan krvolok. 

Svjedok Flumiani Milan iskazao je o njemu: 

»Tek što smo stigli, nas sedamnaestorica, u Jasenovac u 
logor, ustaše su nas mlatili kundacima i doveli do »Ciglane«, 
gdje je Miloš Ljubo imao postrojene već dvije grupe, dok smo mi 
pristupili kao posebna treća grupa. 

Maričić je pitao Ljubu Miloša: »U koga da najprije ni- 
šanim?«, a Miloš je odgovorio: »Gdje ih ima više«, i uperili su 
oba strojne puške na onu četrdesetoricu iz prve dvije grupe i 
sve ih postrijeljali. 

Po tom je pitao prvog iz naše grupe, zašto je došao ovamo, 
a kad je ovaj odgovorio, da je kriv zato što se rodio kao Srbin, 
ubio gaje na mjestu. 

Onda je izdvojio advokata Laufera iz Zagreba te ga upitao 
šta je on, a kad mu je ovaj odgovorio šta je, pozvao ga je ovako: 
»Ja advokate jako volim, dođi bliže« — i odmah gaje ubio. 



Ljubo Miloš 


Kod trećega je ustanovio, da je liječnik iz Zagreba, te mu 
naložio da pregleda onu dvojicu i ustanovi jesu li već mrtvi. 


Zločini u logoru Jasenovac 


37 


Kad je ovaj liječnik potvrdio da jesu, obratio se na četvrtoga 
i saznavši daje i ovo jedan liječnik »oprostio« je cijeloj grupi.« 

Kad je Ljubu Miloša zahvatio luđački napadaj, zajašio je 
konja i tjerao ga kasom po cijelom logoru, pucajući na grupe 
zatočenika, kojima nije uspjelo da se pravodobno negdje 
sakriju. 

Taj pogibeljni luđak imao je u zapovjedništvu logora sobu, 
koju je uredio kao nekakvu »ambulantu«. 

Navukao je sam dugačku bijelu liječničku kecelju i poslao 
ustaškog stražara u židovsku baraku s porukom, da svaki 
Židov, koji je bolestan, može doći na liječnički pregled. 

Kad je žrtva došla u tu »ambulantu«, postavio ju je Miloš 
uza zid te jakim zamahom noža razrezao grlo, prerezao rebra i 
rasporio trbuh. On je tu »operaciju« nazivao: »ritualno klanje 
Židova«, te se njome, kako veli svjedok Riboli, jako ponosio. 

Ipak ga je nadvisio u krvološtvima Filipović-Majstorović 
Miroslav, koji je bio zapovjednik Logora III., a neko vrijeme i 
zapovjednik logora u Staroj Gradiški. 

Filipović-Majstorović Miroslav je fratar, franjevac. Početkom 
god. 1942. dospio je u zatvor u Zagrebu na Savskoj cesti. 
Poslije Uskrsa 1942. bio je upućen radi kazne u Jasenovac. 
Ovdje je za kratko vrijeme postao najprije »slobodnjakom«, pa 
kada je ustaško zapovjedništvo opazilo, da se u tom fratru kriju 
ustaške sposobnosti, primilo ga je u svoje redove i uvrstilo kao 
»oficira« u nadzorno osoblje, pa je tako Filipović-Majstorović već 
koncem 1942. postao ustaški satnik i zapovjednik u logoru br. 
III. 

Svjedok Krkač Tomo opisuje Majstorovića u svom iskazu, 
pa kaže: 

»Gledao sam vrlo često za vrijeme svoga boravka u Jase- 
novcu, kako je Majstorović vlastoručno strijeljao zatočenike u t. 
zv. javnim nastupima. T aj je Majstorović imao neku kratku 
gumenu cijev, koju je znao katkada staviti na ranu, odakle je 
žrtvi tekla krv i onda je tu krv sisao govoreći; hoću da se 
napijem komunističke (ili židovske) krvi. 

Vidio sam kao su si Majstorović i Stojčić priuštili zabavu, 
da trojicu Cigana pobiju na taj način, što su naredili prvom 
Ciganinu, da maljem ubije drugog Ciganina, treći da ubije 
prvoga, a oni su zatim likvidirali posljednjega.« 

I mnogi su drugi svjedoci iskazali, da su vidjeli, kako je 
Filipović vlastoručno ubijao zatočenike. 

Zemaljska je komisija po sucu istražitelju svoga istražnoga 
otsjeka preslušala ovog zločinca, kad je nakon oslobođenja 
zemlje pao u ruke pravde, pa ćemo u posebnom dijelu iznijeti 
glavne tačke njegovog iskaza. 



Majstorović-Filipović kao fratar 


Zapovjednik radne službe u Jasenovcu bio je ing. Hinko 
Dominik Picilli. On je bio neograničeni gospodar cjelokupne 
logorske »radne sile«. Picilli je izrabljivao nečovječno zatočenike, 
sileći ih da rade preko svojih sila. Obilazio je zatočenike po 
radionicama odnosno po terenu, na kome su radili, 

i željeznom bikovačom, koju je uvijek imao sa sobom, mlatio 
nemilosrdno radnike po glavi, tijelu, rukama i nogama. 

Picilli je naročito progonio nemoćne zatočenike, kojima su 
liječnici propisali, da imaju pravo na poštedu, pa je upadao 



u barake, gdje su se ovi nalazili, i tjerao ih bikovačom na rad. 
On je proučio nacrte njemačkih »krematorija«, te je dao kod 
»Ciglare« sagraditi peć u kojoj se kroz tri mjeseca spaljivalo 
muškarce, žene i djecu. O toj ćemo peći govoriti opširnije u 
»Posebnom dijelu«. 

U vrhovni ustaški štab u Jasenovcu spadali su i Brklja- 
čić, Polić, Maričić i neki drugi zapovjednici. Ustanovljeno je da 
su svi oni vlastoručno ubijali zatočenike, pa ćemo to istaći kod 
pojedinih zločina. 


Doušnici i slobodnjaci 

Ovi se nazivi katkada spominju u ovom prikazu, pa da ne 
bude zabune razjasnit ćemo, što su to bili »doušnici« a što 
»slobodnjaci«. 

Doušnici su bili razni ustaše, koji su počinili kakav disci- 
plinski ili teži kriminalni prestup, pa su zato bili po kazni 
upućeni u Jasenovac. Razumije se, da se pod pojmom krimi- 
nalnog prestupa mora shvatiti prestup u međusobnom odnosu, 
jer i najteži zločin počinjen nad protivnicima fašizma, nije 
povlačio za sobom niti disciplinsku, a kamoli krivičnu od- 
govornost. 

Ustaško je zapovjedništvo ove kažnjenike smjestilo u 
posebnu zgradu, dalo im dobru hranu, jednako kao i ostalim 
ustaškim stražarima, te ih zadužilo nadzorom nad zatočenicima 
dok su ovi bili na radu ili na počinku. Ti su se doušnici — kako 
su ih prozvali zatočenici — mogli slobodno kretati u logoru i 
izlaziti izvan logora, bili su uvijek za petama zatočenika, nosili 
su sobom batine ili toljage, kojima su mlatili zatočenike i tjerali 
ih na rad. 

Oni su bili vrlo okrutni sa zatočenicima, te su znali mno- 
goga zatočenika tako premlatiti, da je podlegao ranama. 
Svjedok Devčić Natko prikazuje ih ovako: 

»Policajac Cividini imao je preko sebe zatvor i mučionicu u 
jasenovačkom logoru, a pomoćnikom mu je bio policijski agent 
Kovačević. Osim toga je imao čitav štab doušnika i batinaša, 
sve samih kažnjenika, zatočenih policijskih agenata i ustaša, 
koje smo mi nazivali zajedničkim imenom »Agentura«. Znam da 
su oni najzvjerskije mučili i ubijali mnoge zatočenike, pa sam 
jedamput čuo vikanje i zapomaganje jednog zatočenika, koji se 
zvao Deutsch. Njega su palili užarenim željezom i toliko mučili, 
daje poludio, a onda su ga zaklali.« 

Ti su se doušnici pretvarali pred zatočenicima grdeći na 
sav glas ustaše i nastojali da izmame iz njih kakvu neopreznu 
izjavu. Kad im je žrtva nasjela, žurili su se daje denunciraju. 

»Slobodnjaci« su bili zatočenici, koji su se svojom poslu- 
šnošću toliko isticali pred ustaškim nadzornicima da su im oni 
u izvjesnoj mjeri povjerili nadzor nad ostalim zatočenicima. Ti 
su slobodnjaci dobivali bolji stan i bolju hranu, mogli su 
primati pisma i pošiljke od kuće, pisati kući i kretati se 
slobodno po logoru. 


Koliko je žrtava progutao Jasenovac? 

Ustaše su na svom paničnom bijegu iz Jasenovca koncem 
travnja 1945. spalili ili uništili sav materijal, koji bi mogao 
pružiti statističke podatke, da se utvrdi, koliko je zatočenika 
stradalo u Jasenovcu. 

Tako su uništeni svi registri, imenici, kartoteke, knjige o 
ekonomiji, kao i svi službeni akti, koji bi nam, i ako su se — 
prema iskazu svjedoka — vodili netačno, neuredno i nesi- 
stematski, ipak mogli pružiti izvjesne podatke. 

Nije stoga moguće da se odgovori na pitanje, koliko je 
žrtava stradalo u Jasenovcu. Ima vrlo malo zatočenika, koji su 
bili u logoru neko vrijeme i koji su pušteni na slobodu, a nema 
ih ni stotina, kojima je uspjelo da se u zadnji čas probiju iz 
logora. 

Istaknuto je ranije, da su ustaše upućivali u jasenovački 
logor zatočenike na rad, istaknuto je i to, da su tamo stizali 
mnogi transporti muškaraca, žena i djece, koje su ustaše ili 
uveli u logor, i tamo ih noću likvidirali, ili ih pobili negdje u 
okolici Jasenovca, a da ih uopće nisu ni uveli u logor. 

Najžešći su ustaški teror i klanje bili u god. 1941. i 1942. 
Cijela god. 1943. i polovica 1944. protekla je u znaku relativnog 
zatišja, što znači da se masovni pokolji nad zatočenicima nisu 
vršili tako često i u tolikom opsegu, kao što su se vršili prije i 
poslije toga vremena. Od rujna 1944. do travnja 1945. dolaze 
opet veliki transporti u Jasenovac i likvidacije se u masama 
ponavljaju. 

Zatočenici koji su bili u logoru prve ili četvrte godine 
navode vrlo visoke brojke žrtava, dok je po iskazima onih, koji 
su bili zatočeni treće godine ustaškog zločinačkog terora u 
Jasenovcu, broj žrtava manji. 

Navodimo niže nekih pedesetak masovnih zločina, koje su 
ustaše počinili u Jasenovcu, pa ako broju žrtava, koje su 
stradale kod tih pokolja, pribrojimo one zatočenike, koji su 
stradali pojedinačno, dobit ćemo cifru od oko 500 — 600.000. 

Kako je istaknuto, nikada se neće moći utvrditi toćan broj 
žrtava, koje je progutao Jasenovac, ali na osnovu svih 
ispitivanja, koja je provela Zemaljska komisija, može se za- 
ključiti, da gornji broj odgovara stvarnosti. 

Niti jedan zločinac nije u historiji poklao desetinu jednog 
naroda, kao što je to učinio Ante Pavelić nad svojim vlastitim 
narodom. 

Pa ipak je taj zločinac imao drskosti da javno izjavi: 
» Jasenovac nije oporavilište, ali nije ni mučilište. « 

POJEDINI MASOVNI ZLOČINI 

Osim već spomenutih zločina prikazat ćemo sada ona zlo- 
činstva, koja su izvedena u masama i koja je ova Zemaljska 
komisija utvrdila na temelju suglasnog iskaza više svjedoka, 
koje je preslušala. Zločinstva ćemo prikazati kronološkim 
redom, kako su se događala od sredine 1941. do konca travnja 
1945. 

Ovdje je međutim prikazan manji dio tih zločina. 

Ustaše su najviše zločina počinili noću i tajno, pa o većini 
takvih slučajeva preživjeli svjedoci nemaju znanja niti glede 
broja žrtava niti glede točnog vremena i načina izvršenja 
zločina. 

S druge strane broj onih, koji su preživjeli zatočeništvo, 
tako je malen, da nemamo direktnih dokaza o svim teškim 
zločinima, koji su izvršeni u Jasenovcu. 

I. 

Likvidacija logora br. I. i II. u Jasenovcu 

Spomenuto je u uvodu, da se je prvi jasenovački logor 
nalazio 12 km daleko od mjesta Jasenovca kraj sela Krapje. 
Nakon nekoliko nedjelja osnovan je i logor br. II. na rijeci 
Strugu nedaleko od ceste koja vodi iz Jasenovca prema Nov- 
skoj. Ustaše su odabrali dvije velike ledine i doveli na njih 
zatočenike, te im naložili da te ledine ograde bodljikavom žicom 
i da podignu »stražare«. Zatočenici su zatim morali da izgrade 
barake, kuhinje i druge pomoćne prostorije za svoje stanovanje 
i da podignu oko oba logora nasipe, jer su se Strug i Sava 
razlijevale i natapale cijelu okolicu Jasenovca. 

U ljetnim i jesenskim mjesecima god. 1941. dopremili su 
ustaše onamo mnogo hiljada Srba. Židova i Hrvata. Bili su to 
radnici, seljaci, novinari, advokati, liječnici, inženjeri, indu- 
strijalci, trgovci i činovnici. 

Zatočenici su morali da rade bez prekida od jutra do mra- 
ka, da gaze po vodi do koljena, da grabe zemlju rukama i 

lopatama te je vuku na nasip. Ustaše su s njima postupali 
okrutno, mlateći i kundačeći svakoga ko je posrnuo, pa ako je 
koji klonuo, jednostavno su ga ustrijelili ili zaklali i bacili u 
nasip. 

Uveli su kaznu t. zv. »Žice« — koju zatočenik Breyer opisuje 
ovako: 

»Za svaku i najmanju »krivicu« ili kad se na pr. neki 
zatočenik usudio da zamoli da se popravi hrana ili da se štedi 
stare i bolesne zatočenike, bio je strpan u kavez, koji su ustaše 
prozvali »žica«. To je četvorina duga 5, široka 5, a visoka 1 
metar, koja je bila sa strane kao i odozgor zatvorena bod- 
ljikavom žicom, a odozdo otvorena. Nalazila se na močvari. U tu 
su žicu utjerali ustaše zatočenika te ih držali u njoj zatvorene 
nekoliko dana i noći, po svakom vremenu, bez hrane i pića.« 

Kako je zatočenik mogao u toj žici samo čučati i kako su 
mu bose noge bile cijelo vrijeme u vodi, to je doskora obolio od 
zapaljenja organa za disanje ili druge teške bolesti. U toj žici 
završio je svoje mučeništvo i dr. Oton Gavrančić iz Zagreba. 

Kako je hrana u oba logora bila bijedna, nastambe očajne, 
a rad prenaporan, to su zatočenici dnevno umirali u velikom 
broju. 

U novembru 1941. pretvorile su jesenske kiše čitav taj kraj 
u veliko jezero. Provizorni nasipi nisu mogli da odole snazi vode, 
pa su se ustaše pobojali, da voda ne odnese i njihove stražare. 
Odlučili su stoga, da dokinu oba ta logora da demontiraju 
barake, a materijal i zatočenike presele u prostor »Ciglare« kraj 
Jasenovca, te tamo osnuju novi logor. 

Oko 15. novembra naredio je Luburić da se pokolju svi 
zatočenici, koji nisu bili u stanju da fizički izdrže dalji rad i 
napore oko preseljenja, pa je tom zgodom poklano oko 600 — 
700 zatočenika. 

Isti je dan dao Luburić da se pokolje daljnjih 85 zatočenika, 
jer su se usudili da mu uprave molbu, da se poboljša 
zatočenička hrana. 

Miloš Ljubo je u isto vrijeme u logoru br. II. pobio sa 
ostalim nekim ustašama oko 50 Židova, da utjera strah u kosti 
onima, koji »neće da rade brzo«. 

Nakon svih ovih pokolja preostalo je još oko 700 zatoče- 
nika, koji su morali po najvećem blatu i kiši prenositi grede, 
daske, alat i ostali materijal u sam Jasenovac. Kad je konačno 
selidba bila završena, ustanovilo se, da je ostalo na životu samo 
250 zatočenika, koji su bili prvi logoraši u logoru br. III. 

Zemaljska je komisija utvrdila, da je kroz prvih 5 mjeseci 
stradalo u logorima br. I. i II., što od bolesti ili iscrpljenosti, a 
što od ustaškog kundaka ili noža oko 8.000 zatočenika. 

Ove su činjenice utvrđene na osnovu iskaza svjedoka 
Filipčić Ivana iz Zagreba, Auferber Mije iz Osijeka, Breyer Ota iz 
Bjelovara, Abinum Ješue iz Sarajeva, Danon Jakoba iz Zagreba, 
Ilić Branka iz Živinice i Slovenec Rudolfa iz Zagreba. 

II. 

Masovni pokolji na katolički Božić 1941. 

Prvih 250 zatočenika smjestili su ustaše u otvorene šupe 
»Ciglane«, odijelivši zasebno Srbe, zasebno Židove, a zasebno 
Hrvate, te stvorili tako nastambe 3a, 3b i 3d. 

Odmah su iza toga počeli dnevno stizavati redoviti tran- 
sporti novih zatočenika, pa kako nije bilo dosta prostora za 
smještaj tolikog broja ljudi, morali su novi zatočenici da spa- 
vaju po tavanima »Ciglane« i »Lančare« ili pod vedrim nebom. 

Kvaternik Eugen i Luburić Maks izradili su plan, da se u 
logoru br. III. izgrade postepeno razne industrijske i obrtne 
radionice i podignu barake za zatočenike. Računali su tim, da 
će morati smjestiti oko 3.500 do 4.000 zatočenika, koji bi 
predstavljali »stalnu radnu snagu«. 

Naredili su da se logor opaše bodljikavom žicom i izgradi 
debeli zid u visini od 3 metra, kako bi spriječili bijeg zatočenika 
i odijelili logor od čitavog svijeta. 

U neposrednoj je blizini prolazila željeznička pruga, a 
odmah iza nje glavna cesta, pa su putnici tako mogli vidjeti, što 
se sve događa u logoru. To je trebalo onemogućiti i spriječiti. 

Ustaše su osim toga evakuirale Jasenovac i obližnja sela, 
da tako potpuno izoliraju logor. 

Prešli su zatim na izgradnju novih industrijskih zgrada i 
baraka za nastambe, te u toku 1942. pretvorili logor br. III. u 
malu industrijsku bazu, koja je bila vrlo važna za opskrblji- 
vanje vojske raznim materijalom. 

Teški masovni zločini u logoru počeli su već u jesen 1941. 
Na katolički badnjak, 24. XII. 1941., dotjerali su ustaše u Ja- 
senovac oko 500 srpskih seljaka iz okolice. Ljubo Miloš, Mat- 
ković Ivica i Matijević Joco odlučili su da pobiju čitavu ovu 
grupu nevinih ljudi i da tako »proslave« badnjak. 

Svjedok Miliša Đorde opisuje taj zločin u svom iskazu, pa 
kaže: 

»Vidio sam uoči Božića 1941. kad je jedna grupa od 500 
zatočenika odlazila prema ledini. Tu su bili najprije prisiljeni, 
da iskopaju veliku jamu. Nakon toga ustaše su ih jednog po 
jednog udarali maljevima po glavi, pobacali ih zatim u jamu, 
jamu zatrpali i posuli krečom. Ovo se zbivalo u udaljenosti od 
nekoliko stotina metara od mene i ostalih zatočenika, tako da 
nisam mogao razabrati pojedine krvnike. Znam da je ovo bila 
grupa Srba. U to je vrijeme bio zapovjednik Jasenovca Ljubo 
Miloš.« 

Drugi dan na sam Božić prispjela je u Jasenovac grupa od 
50 Srba. I nad ovom grupom izvršili su Miloš Ljubo i Matijević 
Joco pokolj, koji prikazuje svjedok Danon Jakob: 

»Matijević Joco gurao je bajunetom pojedinog zatočenika 
prema Ljubi Milošu. Žrtvi su ruke bile vezane žicom na leđima. 
Svakog pojedinog Miloš je dočekivao te mu oštrim zamahom 
velikog mesarskog noža prerezao grkljan.« 

III. 

Masovna ubijanja u zimi 1941./ 1942. Ubijanje 
bolesnih i izgladnjelih bolesnika 

Kroz čitavo vrijeme od prosinca 1941. do konca veljače 
1942. dovodili su ustaše iz Srijema, Slavonije i Bosne velike 
transporte muškaraca i žena u Jasenovac, da ih tamo likvi- 
diraju. Bili su to uglavnom Srbi, ali je bilo i Židova i nešto 
Hrvata. 

Zatočenici Steiner Hinko i Berger Egon iskazuju suglasno, 
da su ustaše otpremali te transporte, u kojima je bilo 100, a 

katkada i 3.000 žrtava, na veliku ledinu, koja se nalazi u blizini 
Velike Košutarice, i tamo ih ubijali. 

Žrtve su ubijali udarcima sjekirom ili maljem po glavi. 80 
zatočenika iz logora bilo je stalno kroz čitavu zimu zaduženo 
radom, da kopaju jame i pokapaju mrtvace. Tim su pokoljima 
upravljali Miloš Ljubo, Polić Marinko, Pudić Dragutin, Kojić 
Ante, Sudar Joca, Maričić Jerko, Modrić Ante, Gašparović 
Dragan, Musić Mujo i neki Čovičić. 

Gornji svjedoci tvrde, da je te zime pobijeno u Košutarici 
oko 50.000 ljudi, što se moglo ustanoviti, jer su grobari 

pripovijedali ostalim zatočenicima, koliko su žrtava koji dan 
pokopali. Od tih 80 grobara ostao je na životu jedino svjedok 
Berger Egon. 

Sve su te nevine žrtve pohapšene i dotjerane u Jasenovac 
na likvidaciju, a da njihovom hapšenju i ubijanju nije prethodio 
nikakav postupak, pa niti ustaških niti policijskih niti sudskih 
vlasti. 

Zima god. 1941. — 42. bila je izvanredno oštra. Uslijed vrlo 
slabe ishrane i odjeće, loših i hladnih nastambi, obolio je veliki 
broj zatočenika, većinom starijih ljudi. Oni za ustaše nisu 
predstavljali radnu snagu, pa su odlučili da ih likvidiraju. 

Svjedok Steiner Hinko navodi: 

»U siječnju 1942. bilo je u tzv. poštednoj bolnici oko 300 
bolesnih zatočenika. Kako su zatočenici morali tada spavati po 
raznim tavanima ili pod vedrim nebom, a zima je bila oštra, 
obolilo ih je vrlo mnogo od raznih bolesti, pa je bolnica bila 
prepuna bolesnika. 

Ljubo Miloš, Matković Ivica i Matijević Joco istjerali su sve 
bolesnike jedne noći iz postelja, nabacali ih na saonice i odvezli 
na ledine, gdje su ih dotukli maljevima i poklali noževima.« 

Ovakovih je likvidacija bilo i kasnije, pa taj iskaz svjedoka 
Steinera potvrđuju i svjedoci Šetinc Marijan i Kamhi Šabedaj. 

Kako su zatočenici bili stalno gladni, tražili su u otsut- 
nosti stražara otpatke hrane po logoru, naročito oko kuhinje i 
smetlišta. 

Petorica zatočenika pokušala su jednog dana u veljači 
1942. da iskopaju nekoliko sirovih krumpira, koji su bili zako- 
pani u zemlji u spremištu. 

Zatekli su ih ustaški stražari i dotjerali zapovjedniku 
Matković Ivici, koji je odlučio odmah da ih kazni. Svjedoci 
Steiner Hinko i Danon Jakob opisuju ovako njihovo kažnja- 
vanje: 

»Matković je naložio da se svi zatočenici imajii postrojiti po 
grupama i prisustvovati izvršenju javne kazne nad ovom 

petoricom. Premda je bila najveća zima, morala su sva petorica 
da se svuku do gola, ustaše su im ruke svezali žicom na leđa te 
ih za ruke objesili. U takvom su položaju visili čitav jedan sat, 
dršćući od zime, a tijelo im je poplavilo. Nakon 
jednog sata dao ih je Matković odvezati, a zatim je svu petoricu 
ustrijelio metkom u zatiljak i održao zatočenicima govor u kojem 
im se zaprijetio još težom kaznom, ako se ponovi takav »zločin«.« 

IV. 

Dolazak tzv. internacionalne komisije i ubijanja 
zatočenika povodom priprema za njen dolazak 


Početkom god. 1942. znao je već čitav kulturni svijet, kakve 
zločine počinjaju ustaše u Jasenovcu. Trebalo je nešto poduzeti, 
da se prikrije istina. 

U tu svrhu doveli su ustaše u Jasenovac »internacionalnu 
komisiju«, koja se sastojala od po jednog Nijemca, Talijana i 
Mađara, dok su joj ostali članovi bili — ustaše. Bila je to dakle u 
stvari internacionalna fašistička komisija. 

Luburić je bio obaviješten, kad će stići ta komisija, pa je 
naložio, da se sagradi na vrat na nos na izgled pristojna 
centralna kuhinja i dvije solidne barake za zatočeničke na- 
stambe. Sagrađeni su i boksovi, da mogu na njima spavati ljudi. 

Hrana se zatočenička nešto popravila. 

Svjedok Steiner Hinko iskazuje, da su zatočenici morali 
brzo raditi; jedni su nosili cigle i građevni materijal, a drugi 
zidali. Svakih je deset koraka stajao po jedan ustaša, koji je 
mlatio zatočenike da što brže rade, pa je tako na tom radu 
umlaćeno 72 zatočenika. 

Svjedoci Breyer, Danon, Riboli i Steiner opisuju, kako je 
svaki zatočenik dobio krpu, na kojoj je bio napisan jedan visoki 
broj. Tu je krpu morao prišiti i nositi na rukavu. Ustaše su 
nastojali da zavaraju članove komisije, kojima su u kartoteci 
prikazali, koliko ima u logoru zatočenika, pa su sa visokim 
brojevima htjeli postići kod komisije utisak, da je svaki 
registrirani zatočenik doista živ. 

Zatočenici su morali da na svako pitanje komisije odgovore: 
»Jasam zatočenik brojtaj i taj«. 

Bilo je više takvih komisija tokom godine 1942., pa kada je 
u mjesecu novembru ustaški član jedne takve komisije Ale- 
ksandar Seitz zapitao jednog slovenskog katoličkog svećenika, 
tko je, odgovorio mu je ovaj propisno: »Ja sam zatočenik broj X«. 

Kad ga je zapitao, šta je, odgovorio je opet tako, a na 
pitanje, zašto je u logoru, čuo je opet stereotipni odgovor: »Ja 
sam zatočenik broj X.«. 


Ustaškom je »ministru« bilo preglupo da čuje ovakav 
odgovor, pa je insistirao, da mu ovaj odgovori ljudskim glasom i 
govorom. 

Svećenik je konačno popustio, te je izjavio, da je Slovenac, 
da je župnik u jednoj hrvatskoj župi sa slovenske granice i da 
ne zna, zašto je u logoru. 

Luburić nije mogao ostaviti ovakav težak »prekršaj logorske 
discipline« nekažnjenim. Sutradan bio je stari svećenik pozvan 
u kancelariju, gdje mu je saopćeno, da je otpušten kući, pa mu 
je čak dana i neka otpusnica. On se veselio, pakovao svoje prnje 
i opraštao s ostalim zatočenicima. Straža ga je otpratila prema 
»kolodvoru«. Za kratko vrijeme vratile su se njegove stvari, da 
ostalim zatočenicima, njegovim drugovima, nijemo posvjedoče 
njegovu smrt. 

V. 

Dva nova teška ustaška masovna zločina 

Zatočenik Zouhar Stjepan prikazuje ovakva dva zločina, 
koja su ustaše počinili početkom siječnja 1942.: 

Dne 6. siječnja 1942. naložili su Matković Ivica, Miloš 
Ljubo i Jusić Mujo, da se svi zatočenici sakupe u »javni 
nastup«, gdje će im se proglasiti neka važna saopćenja. Kad su 
se zatočenici sakupili, održali su ovi zločinci govore, u kojima 
su vikali, kleli i grdili zatočenike, da su saboteri i lijenčine, pa 
da treba primijeniti ustaške metode, da im se dozove pamet u 
glavu. 

Pravi razlog ili tačnije rečeno povod mahnitanju ovih 
zločinaca i posljedicama, koje su malo čas iza toga nastupile, 
nije bio poznat, ali se zaključivalo, da Matković, Miloš i Jusić 
nisu bili zadovoljni rezultatima rada zatočenika. 

Izabrali su zatim 50 zatočenika, odveli ih do jedne barake, 
te ih ovdje ašovima dotukli. Pri tom im je pomagalo desetak 
ustaša. 

Dne 1. veljače 1942 imali su se svi zatočenici opet postrojiti 
na jednoj livadi, otvorila su se zatim vrata od logora, ujašio je 
na konju poručnik Jusić Mujo, a za njim je ušla grupa Srba iz 
Mlake kod Gline, oko 500 na broju. Svaki je bio žicom vezan na 
leđima, dok su dva po dva bila lancima okovana. Pratila ih je 
veća grupa ustaša. Jusić je naime ove nevine srpske seljake iz 
Mlake pohvatao i doveo u Jasenovac, da ih pred ostalim 
zatočenicima sve pokolje. 


Kad je Jusić došao do livade, gdje su stajali zatočenici, 
okrenuo se ustašama i povikao: »Eto vam Crvene Armije, 
dotucite ih sve od reda!« 

Nastao je strahovit prizor, strava i jeza je prolazila ljudima, 
koji su morali da gledaju, kako se četa ustaša zaletila na ove 
žrtve s velikim noževima u rukama. Nastalo je klanje, rezanje 
grkljana i vratova, dok se nije cijela cesta pretvorila u hrpu 
lješeva, iz kojih su curile mlake krvi. 

Zatočenicima je zatim bilo naloženo, da iskopaju jame i 
zatrpaju lješeve.« 

VI. 

Spaljivanje zatočenika 

Dosadašnje su metode usmrđivanja bile ustašama spore i 
komplicirane, naročito se gubilo mnogo vremena kod kopanja 
jama i pokapanja mrtvaca. Osim toga nije se zatirao trag 
zločinima. 

Po uzoru svojih nacističkih gospodara odlučili su i ustaše, 
da u jasenovačkom logoru osnuju i sagrade krematorije, u 
kojima će spaljivati žrtve. 

Posao oko izgradnje krematorija bio je povjeren ing. Piccilli- 
ju, nadzorniku radne službe u logoru. Odlučeno je, da se 
izgrade dva krematorija, dvije peći, jedna kod »Ciglane« a druga 
u »Gradini«. 

Picilli je prikupio materijal i zidare te je u kratko vrijeme 
bila gotova peć u blizini »Ciglare«, koju su zatočenici prozvali 
»Piccillijeva peć«. 

Kad je izgradnja peći bila dovršena, dao je Picilli pogubiti 
sve zidare, koji su bili zaposleni na gradnji, da se ne bi saznala 
njegova tajna. 

Svjedoci Duzemlić Milan, Breyer Oto i Berger Egon pri- 
kazuju ovako spaljivanje u toj peći: 

Taje peć gutala svoje od konca mjeseca veljače 1942. 

pa do svibnja iste godine, dakle skoro tri mjeseca, kad su je 

ustaše dali srušiti iz nepoznatih razloga, tako da od nje nije 
ostalo ni traga. 

Ustaše su u toj peći najprije spaljivali žene i djecu, koju su 
dovodili iz logora u Staroj Gradiški i drugih logora. Tako su kroz 
tri mjeseca stizali u Jasenovac kamioni krcati žrtava, te se 
zaustavljali u blizini »Spremišta za cigle«. Tu su ustaše 
iskrcavali žrtve, a onda od vremena do vremena odveli po jednu 
do neke prostorije u blizini krematorija, gdje su je 

svukli do gola, udarcem po glavi omamili i bacili u peć. Odijelo, 
obuću i ostale stvari su na koncu slagali, sortirali i otpremili u 
skladište. 

Zatočenik Berger Egon opisuje potanje samu egzekuciju: 

»Ja sam kroz neko vrijeme prisluškivao iz jedne radionice, 
koja je bila u blizini krematorija, šta se tamo događa. Cuo sam 
najprije zapomaganje, plač i vrisak, potom mukli glas kao da su 
se srušila teška željezna vrata. Iza toga je nastala tišina, plamen 
se pojavio iz kape peći, no za kratko vrijeme čuo se jauk i vrisak 
nove žrtve. 

Ustaše su spaljivali u ovoj peći i zatočenike iz samog logora 
većinom stare, nemoćne i bolesne muškarce. Njihov broj nije bio 
velik, dok se prema iskazima svjedoka broj žena i djece, koji su 
dovedeni iz logora u Staroj Gradiški, kreće oko 5000, a broj 
žena i djece, koji su dovedeni iz drugih logora i krajeva penje se 
na 10.000. 

Ustaše su koncem svibnja porušili ovu peć kod »Ciglare«, 
dok za onu, koja je bila podignuta u »Gradini«, nema podataka 
da li je proradila. 

Svi svjedoci, koje je preslušala ova Komisija, pretpostav- 
ljaju, da su ustaše žrtve omamili udarcima po glavi, te ih bacali 
u vatru u nesvjesnom stanju. Samo svjedok Balija Branko, 
tvrdi, daje čuo od ustaša, da su bacali žive ljude u peć. 

Spaljivanjem su rukovodili pored Picilli-ja i Luburić Maks, 
Miloš Ljubo, Matković Ivica, Zrinušić Ante i Mandić Ante. 

Zemaljska komisija je utvrdila ova zločinstva ustaša pre- 
slušanjem više svjedoka, a naročito su iscrpne podatke dali o 
tome Kovačević Vojislav, Hebner Marijan, Heršek Josip, Berger 
Oto, Danon Jakob, Slovenec Rudolf, Balija Branko i Breyer Oto. 

VII. 

Masovne likvidacije u godini 1942. 

Od marta 1942. pa do iste godine bio je logor III. 

stalno prepun muškaraca, žena i djece, koje su ustaše dovodili 
onamo u velikim grupama radi likvidacije. 

Ustaše su u prvom redu pokupili po cijeloj tzv. NDH sve 
Cigane i Ciganke, na broju oko 40.000 te ih dopremili u Jase- 
novac. 

Sve su te Cigane smjestili na ledinama, koje se nalaze 
između »stare žice« (vidi nacrt) i velikog zida u sjevero-istoč- 
nom području logora. Prostor su ogradili posebnom žicom, i 
postavili jake straže, te ga prozvali »logorom III-C«, jer su tu u 
prvo vrijeme boravili samo Cigani, koji su ovdje razapeli svoje 
šatore, ili su ležali pod vedrim nebom, goli, gladni i bosi, po 
suncu i kiši. Hrana im je bila još gora od hrane ostalih 
zatočenika, a ustaše su ih s naročitim užitkom tukli i bičevali te 
silili, da se međusobno mlate i ubijaju. 

Noću su ih vodili po partijama u »Gradinu«, primoravali ih 
da sami sebi kopaju grobove, te ih zatim maljem ili čekićem 
dotukli i bacali u rake. Tako su ustaše likvidirali kroz nekoliko 
mjeseci sve Cigane i Ciganke, mlado i staro. Spasilo se vrlo malo 
Cigana, koji su se odlikovali marljivošću gradeći nasip i zid oko 
logora. Ustaše su ih poštedili, te ih prevezli u sela Gradinu i 
Uštice, gdje su im dodijelili zadaću da budu grobari i krvnici. 

Ova se grupa Cigana održala dugo na tom mjestu. Sta- 
novala je u seoskim kućama, imala dobru hranu, opijala se do 
besvijesti, i značajno je, da nijedan od njih nije pokušao da 
pobjegne. Njihova je dužnost bila da kopaju grobove u Gradini 
za one žrtve, koje će od sada stizati u Jasenovac radi likvidacije, 
da žrtve ubijaju udarcima maljem ili čekićem po glavi i da ih 
pokapaju. Premda su oni tu svoju dužnost ropski ispunjavali, 
ipak su morali na koncu i oni da iskuse, koliko vrijedi ustaška 
riječ: ustaše su ih početkom 1945. sve pobili, da ne bi ostalo 
živih svjedoka njihovih zločina. 

Kad su nestali Cigani iz logora III-C, dopremali su ustaše 
onamo velike trasporte Srba, Židova i Hrvata radi likvidacije. 

Zatočenici su često vidjeli kako se prema Savi kreću iz 
logora III-C velike grupe ljudi i žena, u kojima je moglo biti 
500 — 800 osoba, pa spominju naročito one grupe, koje su pošle 
u smrt na Gradinu 17. VIII. 1942., 29. VIII. 1942. i 18. X. 1942. 

Zemaljska komisija utvrdila je ova ustaška zločinstva na 
temelju iskaza, koje su dali svjedoci zatočenici Peška Đuro, 
Heršak Josip, Slovenec Rudolf, Fabijanec Josip, Pejnović Đuro, 
Tot Ljudevit, svi iz Zagreba, Ilić Branko iz Živinice, Šetinc 
Marijan iz Dolenjske Jasenice i Breyer Oto iz Bjelovara. 


Zločini u logoru Jasenovac 

VIII. 


Masovne likvidacije izvan logora 

U prijašnjem smo poglavlju govorili o likvidaciji onih žrtava, 
koje su ustaše uveli u jasenovački logor. 

Međutim su tokom cijele godine 1942. dolazili željeznicom, 
kamionima ili pješke veliki transporti ljudi, žena i djece, koje 
ustaše nisu uopće uveli u jasenovački logor, već su ih odmah 
prebacili preko Save u blizini Jasenovca te ih likvidirali u 
Gradini i Ušticama ili negdje drugdje. Svjedoci Heršak Josip, 
Slovenec Rudolf, Bednjanec Slavko, Danon Jakov — svi iz 
Zagreba, Matas Pavao iz Trstenika, Breyer Oto iz Bjelovara i Tot 
Ljudevit iz Garešnice svjedoče o slijedećim masovnim zločinima 
u toku 1942. godine: 

a) neustanovljenog dana pobili su ustaše na Gradini veliku 
grupu seljaka, koja je stigla iz Slavonije, od oko 8.000 ljudi, 

b) kratko vrijeme nakon toga pobili su grupu od oko 7.000 
ljudi, koje su pohvatali u kraju oko Kozare, 

c) pobili iza toga veliku grupu, koja je stigla na jase- 
novačku željezničku stanicu u 56 vagona, krcatih živim ske- 
letima, 

d) pobili na Gradini veliku grupu Židovki i djece, koji su 
stigli iz ženskog logora u Đakovu. 

Svjedoci iskazuju, da je Ciganima na Gradini dosadilo, što 
moraju dan i noć da kopaju grobove, pa su se mašili toljaga i 
tjerali žrtve, da same sebi kopaju duge i duboke grobove. Cigani 
su se natjecali s ustašama, tko će brže i bolje rezati žrtvama 
grkljane, ili ih mlatiti maljem i čekićem po glavi. 

Kad su jame bile zatrpane, opijali su se ustaše i Cigani do 
besvijesti. 

IX. 

Mrcvarenje i ubijanje dviju grupa u siječnju i 
ožujku 1942 


Svjedok Blumschein Zlatko dao je slijedeći iskaz: 

»Oko 20. siječnja 1942. dotjerali su ustaše oko 200 srpskih 
seljaka iz raznih slavonskih mjesta, te su ih u samom logoru 
tukli tupim predmetima čitav jedan sat. Seljaci su jaukali, od 
muke se svijali, a mnogi je izdahnuo. Ustaše su zatim dovezli 
nekoliko kola, pobacali u njih žive i mrtve, te izvezli izvan logora 

Ovdje su izbacili žive i mrtve iz kola, gazili po njima čizmama, 
pa kad su ih sve dotukli, poskidali im odijelo i obuću, a lješine 
pobacali u jednu veliku zajedničku raku. 

Znam da je tim pokoljem rukovodio sam Miloš Ljubo, a 
pomagali su mu Matijević Joso i Sabljić Ilija.« 

Svjedok Finzi Jakob prikazuje masovni zločin, koji se 
dogodio u mjesecu ožujku 1942.: 

»U prvoj polovici mjeseca ožujka 1942. izvršili su neki 
ustaše, čiji se identitet nije mogao ustanoviti, pokolj nad 3.000 
zatočenika jasenovačkog logora. Isto se tako nije moglo 
ustanoviti, da li je taj pokolj proveden radi redukcije stanja u 
logoru, ili u terorističke svrhe. 

Klanje je trajalo kroz deset dana. Žrtvama su razmrskali 
glavu tupim predmetom, mlatili ih kolcima i željeznim šipkama 
u tolikoj mjeri, da su tjelesa bila crna i posve iznakažena. 
Zabijali su čavle u tijelo, rezali uda i t. d. Kroz deset je dana 
pedesetak grobara moralo da pokapa lješine na t. zv. »groblju 
izvan logora«, gdje su se događala zvjerstva.« 

X. 

Masovni pokolj Židova 

Početkom zime 1942. imalo je stići u Jasenovac više novih 
transporata. Kako je međutim ondje već bilo mnogo zatočenika, 
odlučili su ustaše da njihov broj reduciraju i u prvom redu 
likvidiraju Židove. 

Kroz tri dana ustaški nadzornici kupili su noću po bara- 
kama stare, bolesne i nemoćne Židove, te tako 17., 18. i 19. 
studenoga 1942. pokupili oko 800 Židova, koji su bili na radu u 
Jasenovcu. Najprije su ih zatvorili u posebnu sabirnu pro- 
storiju, a onda ih jedne noći prevezli čamcima preko Save u 
Gradinu, gdje su morali sami da kopaju svoje grobove, a zatim 
su ih Cigani poklali i zakopali. 

Zemaljska komisija utvrdila je ovo zločinstvo ustaša na 
temelju iskaza svjedoka Breyer Ota iz Bjelovara. 

XI. 

»Trogodišnjaci« su slani u Jasenovac, da tamo 
odmah budu podvrgnuti mukama i ubijanju 

U uvodu smo rekli, da su ustaše mogli svaku nepoćudnu 
osobu otpremiti u logor i da je vrijeme zatočeništva variralo od 
tri mjeseca do tri godine. 

Zatočenici su primjetili, da su ustaški zapovjednici pri- 
godom preuzimanja novih zatočenika postupali neobično strogo 
s nekim zatočenicima, te ih odmah izdvojili od ostalih. 

Ispočetka zatočenici nisu znali, po kojem kriteriju ustaše 
izdvajaju stanovita lica i izdvojene ne uvode u logor. Konačno se 
saznalo, da se izdvajaju »trogodišnjaci«, t. j. ona lica koja su po 
ustaškoj policiji bila presuđena na kaznu zatočenja u trajanju 
od 3 godine. 

Tako je u mjesecu lipnju 1942. stigao u Jasenovac veliki 
transport, u kojem su se nalazili sami »trogodišnjaci«, njih 300 
na broju. 

Svjedoci Habijanec Josip i Danon Jakob iskazali su, da su 
vidjeli, kako je ove Zatočenike preuzeo zapovjednik Maričić 
Jerko te ih dao odmah odvesti na Gradinu, gdje su ih Cigani 
pobili. Od tada su zatočenici znali, da će ustaše sve 
»trogodišnjake« pobiti odmah po dolasku u logor, pa se tako 
doista i događalo, kako nam potvrđuju gornji svjedoci. 

XII. 

Likvdacija logora III-C 

Iz priloženoga se nacrta vidi, da je između t. zv. stare žice 
logora i velikog zida u sjevero-istočnom kutu bila velika ledina, 
gdje su ustaše u proljeće 1942. podigli obični logor pod Vedrim 
nebom, ogradili ga bodljikavom žicom i ovdje smjestili oko 
40.000 Cigana. 

Oni su te Cigane pobili u roku od nekoliko tjedana, pa 
kako se broj Cigana postepeno smanjivao, dovodili su onamo i 
druge zatočenike, tako da je logor III-C postao sabiralištem 
bezbrojnih muškaraca, žena i djece, koji su u toku 1942. ovdje 
čekali, kada će doći na red da krenu u smrt. 

Koncem studenoga 1942. ostalo je u logoru III-C oko 160 
zatočenika, većinom intelektualaca. 

Zapovjednik toga logora Matković Ivica odlučio je, da ih 
pobije na taj način, da im uskrati svaku hranu i piće i da tako 
vidi, kako dugo može čovjek da živi bez hrane i vode. Dao je 
stoga pojačati žicu oko logora i pojačati stražu, te joj naložio, da 
ustrijeli svakoga tko bude pokušao da pobjegne iz logora, ili s 
druge strane da ubije svakog zatočenika, koji bi se usudio da 
dobaci hranu u logor. 

Postavio je pred logorom veliku ploču s natpisom »pje- 
gavac«, da zastraši ostale zatočenike, a i same ustaše, da se ne 
približuju previše bodljikavoj žici. 


Slabi i nemoćni zatočenici su podlegli već za nekoliko dana, 
ali ih je bilo četrdesetak, koji su životarili i nakon više tjedana. 
Oni su od očaja izgrizli svu travu, koja je bila u logoru, pa 
izbezumljeni od gladi počeli su da jedu i ljudsko meso. 

Svjedok Kuhada Nikola iskazao je o tom događaju slijedeće: 

»Koncem 1942. radio sam na dezinfekciji boksova u jednoj 
baraki, udaljenoj oko 4 metra od logora III-C. Nalazio sam se na 
tavanu te zgrade i od znatiželje sam podigao par crepova na 
krovu i promatrao šta rade drugovi, zatvoreni u logoru III-C, 
kuda nitko više nije smio ući, gdje je postavljena ploča s 
natpisom: »pjegavac«. 

Vidio sam kako su pojedini zatočenici trgali sa lješina 
mrtvih drugova meso i odmah ga jeli, jer već 17 dana nisu 
dobivali nikakve hrane. 

Neki su svjedoci promatrali logor iz daljine noću, pa Breyer 
i Riboli iskazuju, da su vidjeli, kako zatočenici u logoru III-C 
peku meso pokojnih drugova i kako ga jedu. To se moglo jasno 
raspoznati, jer je plamen rasvjetljavao cijeli logor. 

Kad je jedan zatočenik prijavio Matković Ivici, šta je vidio u 
logoru III-C, stao se ovaj smijati kao lud, te mu odgovorio: 

»Ti bi kao inteligentan čovjek morao znati, da je crkotina 
otrov od koga se brzo umire. Neka samo peku i jedu, prije će svi 
pocrkati. I tako mi to već predugo traje.« 

Međutim ti zatočenici nisu umirali, već su pokušali, da se 
jedne burne noći provuku između žica i bace u Savu. Ustaški 
su ih stražari opazili i podnijeli prijavu Matkoviću, koji je 
odredio, da se posljednjih 35 zatočenika logora III-C noću 
utovare u kola i prevezu preko Save u Gradinu u jednu seljačku 
kuću. 

Ustaše su u tu kuću zatvorili nekoliko zatočenika, koji su 
bili zatvoreni u »Zvonari«, gdje su ih već dulje vremena mučili 
glađu. 

Doveli su u tu kuću i ovih 35 zatočenika iz logora III-C, te 
ih sve svukli do gola i utjerali u tu seljačku kuću, zabarikadirali 
sve prozore i vrata, pa su tako svi ovi nesretnici nakon nekoliko 
dana preminuli od gladi i zime. 

Ono mjesto, gdje je nekoć stajao logor III-C dali su ustaše 

stojao logor, u kome je nekoliko stotina tisuća muškaraca, 
žena i djece čekalo danima i tjednima, na suncu i snijegu, 
gladno, golo i boso čas, kad će krenuti u smrt, u kojoj su vidjeli 
svoj spas, da se izbave od strahote i očaja, u kojem su se 
nalazili. 

Ova je Zemaljska komisija utvrdila ova zločinstva ustaša na 
temelju iskaza svjedoka: Srića Dragana, Danon Jakoba, Riboli 
Josipa, Breyer Ota i Kuhada Nikole, koji označuju Matković 
Ivicu, Slišković Ivana, Maričić Jerka i Polić Marin-ka kao 
ustaše, koji su se istakli najvećom okrutnošću pri izvršivanju 
ovog zločina. 


XIII. 

Ponovno mrcvarenje Židova 

Zatočenik Richter Rudolf iz Zagreba iskazuje ovo: 

»Jedne noći koncem prosinca 1942. prodrli su ustaše u sve 
barake, dizali Židove sa njihovih ležišta, te ih po cičoj zimi 
istjerali iz baraka. Tu su ih mlatili toljagama, gazili čizmama, 
lomili im ruke, noge i rebra. Više je Židova preminulo od rana, a 
mnogi je kasnije podlegao ozljedama koje je zadobio te noći. 

Kasnije se saznalo, daje povod tome bio taj, što su stražari 
našli u logoru lješinu jednog ustaše, pa kako su u to vrijeme 
pobjegla iz logora dva židovska zatočenika, posumnjali su 
ustaše na Židove, da su oni zaklali onog ustašu.« 

XIV. 

Pokolj djece 

Kroz čitavu godinu 1942. vrvio je logor III-C od djece, koja 
su dovedena u Jasenovac zajedno sa svojim roditeljima. 

Prigodom likvidacije zalutalo je mnogo dijete i izgubilo svoje 
roditelje, pa su zatočenici prigrlili tu djecu. Mnogi je tako 
logoraš sakrio kod sebe u baraki siroče bez oca i majke, hraneći 
ga s onim, što je si otkidao od usta. Oni zatočenici, koji su 
primali pošiljke s hranom od kuće, dijelili su toj djeci sve što su 
dobili. 

Koncem ljeta 1942. opazio je Luburić, da se mnogo djece 
nalazi na tavanima radionica i po zatočeničkim barakama, te je 
naložio ustašama, da pregledaju cijeli logor i pokupe svu djecu. 

Tako se otkrilo da se u logoru nalazi preko 400 djece 
muške i ženske u dobi od 4 — 14 godina. Luburić se posavje- 
tovao sa svojim »oficirima« te je — na veliko čudo svih 
zatočenika — dao svu tu djecu registrirati i smjestiti u posebne 
prostorije. Našao je među zatočenicima nekoliko učitelja i 
učiteljica, pa ih je zadužio, da uče djecu čitanju, pisanju i 
pjevanju. 

Tako je taj mali »dječji dom« postao jedina radost svih 
zatočenika. Njihovo veselje nije dugo trajalo. Matković Ivica, 
Kapetanović i Slišković Ivan nisu bili zadovoljni rezultatima u 
odgoju djece; činilo im se, da odgoj ne napreduje dovoljno u 
ustaškom duhu, a osim toga ustanovili su, da su ta djeca 
većinom srpska ili židovska. 

Kad je Luburić stigao u Jasenovac, prijavili su mu stvar, pa 
je odredio, da se sva ta djeca, koja su i onako bila na teret 
opskrbnog budžeta, pobiju. 

Ustaše su tu djecu odveli u grupama od 60 — 80 u bradinu, 
gdje su ih Cigani zaklali i zakopali. 

Ova je Zemaljska komisija utvrdila ovo zločinstvo na 
nevinoj djeci na temelju iskaza, koje je dalo više zatočenika, 
naročito Stazić Josip iz Zagreba i Jovanović Svetozar iz Osijeka. 

XV. 

Promjene u upravi logora u ožujku 1943. 

Godine 1941. i 1942. protekle su u znaku najkrvoločnijih 
ustaških zločina. Nekoliko je stotina tisuća zatočenika našlo 
samo u Jasenovcu svoju smrt. 

Zbili su se međutim u svijetu važni događaji, koji su imali 
odlučnog utjecaja i na svirepi i krvoločni ustaški režim u 
Jasenovcu: poraz kod Staljingrada. 

To je bilo razlogom, da se krvoločni režim ublažio i prestalo 
se sa masovnim klanjem nevinih ljudi. 

Eugen Kvaternik je tokom 1943. skinut sa dužnosti vr- 
hovnog nadzornika svih logora u t. zv. NDH. Smijenjen je i 
Matković Ivica sa dužnosti upravitelja logora br. III. 

Na njegovo je mjesto postavljen ustaša Brkljačić Ivica, inače 
katolički svećenik. Matković je znao 19. III. 1943. da odlazi, no 
kako je Brkljačić imao da dođe u Jasenovac tek 23. III. 1943., to 
je upotrebio ono 4 dana da »proslavi« svoj 

odlazak. Opijao se sa svojim »oficirima«, dočasnicima i usta- 
šama, pa su te bande upadale noću u zatočeničke barake, 
mlateći zatočenike letvama, kundacima, šakama i čizmama i 
goneći ih kao stoku. Kroz te je 4 noći premlaćeno vrlo mnogo 
zatočenika, tako da su im tjelesa pocrnila od udaraca, a jedan je 
zatočenik i podlegao ranama. Svjedok Danon Jakov iz Zagreba 
ističe, da su kod tih ustaških orgija naročito mahnitali Stojčić 
Jozo, Brzica Petar i Hirschberger Nikola. 

XVI. 

Zločini ustaša u ljetu 1943. godine 

Premda se u god. 1943. nisu više vršili u Jasenovcu ma- 
sovni pokolji, nije ipak ta godina prošla bez krvi. 

Svjedoci Bednjanec Slavko iz Zagreba, Kamhi Šabetaj iz 
Sarajeva, Škrgatić Dragutin iz Zagreba, Danon Jakob iz Zagreba 
i Gregurović Vera iz Zagreba iskazali su slijedeće: 

U ljeti 1943. uspjelo je nekolicini zatočenika da pobjegnu 
dok su bili na »vanjskom radu«. Zapovjednik »ustaškog sata« 
Pavlović Marko odredio je po nalogu Brkljačić Ivice, da zato- 
čenici moraju od sada nositi kroz mjesec dana lance na nogama, 
kad budu išli na »vanjski rad«. Ostalim je zatočenicima zabranio 
da primaju u to vrijeme pakete i pisma, a smanjio im je i dnevni 
obrok hrane. Cio taj mjesec dana dijelili su ustaški časnici 
između sebe pošiljke hrane. 

Ustaški su stražari na svoju ruku počeli opet da zlostavljaju 
zatočenike, dok su se nalazili na radu izvan logora. Vrlo često se 
na večer vratilo u logor manje zatočenika, nego je ujutro otišlo 
na rad, pa su se ustaški stražari izgovarali, da su pucali na one 
zatočenike, koji su pokušali da pobjegnu, te ih ubili. Tako je 
samo u mjesecu kolovozu 1943. pobijeno na taj način 50 
zatočenika. 

Svjedok Richter Rudolf iz Zagreba iskazuje, da je pred jesen 
1943. dotjerano u Jasenovac 15 Srba partizana, koje su ustaše 
zarobili u Bosni. Svi su oni izgledali kao živi kosturi, a tijelo im 
je bilo puno tragova mučenja. Kad su ušli u logor, navalilo je na 
njih deset ustaša prve satnije, te ih stalo mlatiti kolcima. To 
udaranje trajalo je oko pola sata. Trojicu su odmah dotukli, dok 
su ostali umrli kratko vrijeme iza toga. Za ovo su djelo odgovorni 
zapovjednik te satnije Sanković Ante-Mateša, dočasnici Alilović 
Frane i Brkljačić Jurica te još neki nepoznati ustaše. 


61 



XVII. 

»Šumske grupe« 

Krajem god. 1943. formirala je logorska uprava tzv. šumske 
grupe. U svaku je grupu uvršteno oko 30 — 80 zatočenika, koji 
su dobili alat, da idu sjeći šumu i izrađivati drva za ogrjev. Kad 
su se ti zatočenici drvosječe vraćali na večer u logor, opazili su 
njihovi drugovi, da ih je nekoliko nestalo na radu. Svjedok 
Breyer Oto iz Bjelovara iskazuje: 

»Od rujna 1943. do januara 1944. obrazovane su dnevno 
šumske grupe, koje su imale poći u Gradinu da sjeku drva. 
Znam, da je kroz tri tjedna odlazilo po 80 ljudi na rad, no svaki 
dan ih se po 10 manje vraćalo.« 

Svjedok Živković Jovan iz Bačkog Gradišta navodi: 

»29. decembra 1943. pozvani su po spisku 84 ili 85 zato- 
čenika. Morali su da uzmu pile i testere i rečeno im je, da idu na 
šumski rad. Nama je bilo sumnjivo, jer među njima je bilo vrlo 
malo stalnih radnika iz šumske grupe. Ukrcani su u brod, no 
još prije ukrcavanja oduzete su im pile i sjekire. U podne je 
zaustavljena hrana, koja se imala da odnese šumskoj grupi. Svi 
smo odmah znali, da su pobijeni. Poslije je vraćena u logor 
njihova odjeća, a oni se nisu više vratili, i mi smo bili na čistu 
da su pobijeni. 

U logoru se govorilo, da ih je pobila 1 . satnija 1 . ustaškog 
obrambenog zdruga, kojom je zapovijedao Ante Vrban. 

Dvije nedjelje iza toga pobijeno je u šumi zvanoj Gradina 
preko Save oko 120 zatočenika iz tri ili četiri grupe. I oni su bili 
upućivani na šumski rad u Gradinu, ali se nisu vratili. U to je 
došao za nadstojnika radnog otsjeka domobranski natporučnik 
ing. Nibler. K njemu je došao zatočenik logornik Vlah Romeo i 
kazao, da je to treća ili četvrta partija, koja se iz šume ne vraća i 
da je do sada potpisao da su ti ljudi pokušali bjegstvo i bili 
pobijeni, ali da to više u buduće neće potpisivati.« 

I drugi svjedoci kao: Griin Walter, Breyer Oto, Danon Jakob 
i Novak-Perjanec Mate iskazuju, da su ustaše pobili te jeseni i 
zime mnogo zatočenika na šumskom radu, pa su opazili, kako 
su ustaški stražari donijeli noću u logor raznu odjeću, obuću i 
alat. Svi ovi svjedoci terete za ova zločinstva Luburić Maksa, 
Pavlović Marka, Brkljačić Ivicu, Miloš Ljubu i ing. Picilli Hinka 
kao naredbodavce, i slijedeće ustaše: Zrinušić Antu, Mihaljević 
Marka, Primorac Silvestra, Bračić Ni- 

kolu, Frković Milu, Đulkić Alagu, Čop Luku i Hirschberger 
Nikolu kao izvršioce zločinstva. Nije ustanovljen broj zatočenika, 
koji je u to vrijeme ubijen u šumi. 

XVIII. 

Ustaške represalije u lipnju 1944. godine 

U lipnju 1944. pobjegao je iz logora Wollner Ivan, student iz 
Zagreba. Ustaše su ga ulovili kod Dubice i tako premlatili, da je 
izdahnuo, a njegovo mrtvo tijelo dopremili u logor. Svi su 
zatočenici morali da dođu na javni nastup, pa je ustaški 
natporučnik Šakić Dinko pozvao zatočenike, da odadu osobe, s 
kojima se Wollner družio i koji su mu pomogli kod bjegstva. Kad 
se nijedan zatočenik nije javio, naložio je Šakić, da mu se 
donese »Imenik« u kojem su bili popisani svi Židovi, koji se 
nalaze u Jasenovcu. Iz toga je imenika prozvao 100 Jevreja, pa 
kad su ovi stupili pred njega, odabrao je od oka 25 Jevreja te ih 
osudio na zatvor u »Zvonari«, što znači da ima tamo da umru od 
gladi. Prigodom proglašenja presude nasmijala su se dva 
Židova, što je opazio jedan ustaša i prijavio Šakiću. Ovaj je 
pozvao ta dva Jevreja k sebi, naložio im da kleknu te ih 
ustrijelio hitcem u zatiljak. Među onih 25 Jevreja, koji su 
strpani u »Zvonaru«, bilo je više uglednih Sarajlija: profesora, 
advokata, inžinjera itd. 

Zemaljska je komisija utvrdila ovaj zločin preslušanjem 
svjedoka Ilić Branka, Kamhi Šabetaja, Đakon Jakoba, Aleksić 
Arse i Živković Jovana. 


XIX. 

Likvidacija veće grupe Srba u Jablancu 

Svjedok Breyer Oto posvjedočio je, da je koncem kolovoza 
dopremljena u jasenovački logor velika grupa Srba iz okolice 
Okućana, oko 700 — 800 lica. 

Svjedok je vidio, kada su ustaše natovarili ove Srbe na 
velike čamce te ih otpremili niz Savu do šume, koja se nalazi 
između Mlake i Jablanca. Kako je logorska Ekonomija u 
Jablancu imala svoje zemljište, na koje je slala logoraše na 
poljske radove, držao je svjedok, da i ovi Srbi idu tamo na rad. 
Međutim je kasnije saznao od drugih zatočenika, da su ustaše 
sve te Srbe pobili na obali Save. Svjedok se sjeća, da su se 
ustaški stražari, koji su pratili zatočenike, vratili noću u logor, 

XX 

Djelovanje pokretnog prijekog suda u Jasenovcu 
u rujnu 1944. godine 

U mjesecu rujnu 1944. godine saznala je uprava logora 
preko svojih doušnika, da u logoru postoje izvjesne grupe 
zatočenika, koje podržavaju veze sa licima izvan logora. Po 
tvrđenju doušnika te su grupe bile povezane s partizanima i 
stvarale plan za pobunu i bijeg iz logora. 

Uprava je logora odlučila da formira pokretni prijeki »sud«, 
koji će provesti istragu i suđenje u ovom slučaju. 

Luburić je povjerio istragu Ustaškom sucu dr. Prpiću 
Mihovilu. Prpić je bio neobično okrutan i sa svojim agentima 
Sudar Milom, Primorac Silvestrom, Pavičić Petrom, Neovčić 
Lajčom, Kvesić Stipom i Pehar Nikolom vodio »istragu« upo- 
trebljavajući sva sredstva torture: mlatili su žrtve batinama, 
gnječili im prste, zabadali igle ispod nokata, pržili golo tijelo sa 
»let-lampom« (lampom za lotanje, kojom se služe limari), 
zasljepljivali vid tzv. »svjetlom« itd. Istraga je trajala nekoliko 
tjedana, pa su Prpić i njegovi drugovi mnogo zatočenika 
unakazili. 

Čemu je služio ovaj »sud«, pokraj utvrđenih činjenica, da su 
ustaški zločinci nekoliko stotina hiljada ljudi bez ikakva 
osnovana razloga, bez ikakva postupka i bez ikakvog, ma i 
ustaškog suđenja na najgroznije načine pobili, — nije jasno. 

Uostalom, kakav je bio taj »sud«, kako je »sudio«, vidi se 
najbolje iz iskaza samoga fratra — ustaše Majstorovića- 
Filipovića, koji je bio i član toga »suda« i koji je po ovoj Komisiji 
saslušan dne 29. VI. 1945. u zapisniku br. 2006. Filipović je 
među ostalim iskazao: 

»U 1944. g. u mjesecu rujnu bio sam član prekog pokretnog 
suda u Jasenovcu, a članovi su bili Mataja Josip, ustaški 
satnik, Milković Martin, ustaški natporučnik Ličanin, i Dinko 
Šakić, ustaški natporučnik iz Bos. Broda. Mi nismo sudili nego 
samo potpisivali osude. Osude je izrađivao i nama davao na 
potpis dr. Prpić Mihovil, šef pravosudnog odjela za područje 
Jasenovac. Tako sam potpisao smrtne osude civilima iz Dubice, 
mislim 17-orici, a koji su bili optuženi radi veze s partizanima. 
Ovih 17 obješeno je u Dubici. Napokon potpisao sam kao član 
prekog suda 8 smrtnih osuda u Novskoj željezničarima, te su i 
ovi obješeni. Sva ova vješanja izvršena su u jedan dan, i sve je 

osude izradio dr. Prpić Mihovil, a sama izvršenja učinjena su na 
raznim mjestima kako sam naveo.« 


Niti se je dakle vodila rasprava, niti je »sud« donosio 
presude, nego je jednostavno uprava logora slala svoju odluku 
na potpis članovima ovoga »suda«. Sa nešto manje ili više 
razlike u proceduri takvi su međutim bili i svi ostali ustaški 
pokretni prijeki sudovi, koji su po raznim krajevima naše 
države, a na teritoriju tzv. NDH vršili teror ubijajući na hiljade 
nevinih žrtava. 

Cjelokupan rezultat ovog »suđenja« u rujnu mjesecu 1944. 
u Jasenovcu nije Filipović-Majstorović u cjelosti iznio u svome 
cit. iskazu. 

Utvrđeno je saslušanjem svjedoka Kamhi Šabetaja iz Sa- 
rajeva, Magrić Miška iz Vrapča i Danon Jakoba iz Zagreba, da 
je na osnovu presude ovog »suda« obješeno 31 lice. 

Svjedok Danon Jakob bio je prisutan kod egzekucije svih 
osuđenika. U cit. zapisniku pored ostalog iskazuje: 

»Da su svi ovi zatočenici bili mučeni, znam po tom, što sam 
ih vidio gdje idu u zgradu zapovjedništva s pletenim žicama, a 
kad su ih ustaše vodili s preslušavanja, vidio sam da se vuku 
premlaćeni. Jedan grobar, koji je pokapao žrtve, pričao mi je, 
da je vidio tijelo Rebac Remzije, kad ga je svukao. Tijelo je bilo 
izgoreno od plamena let-lampe. Šakić Dinko, član »suda«, 
nazvao je to sredstvo mučenja »V-l« i hvalio se preda mnom u 
brijačnici, daje »V-l« uspio. 

Drugi dan sam morao da gledam vješanje, pa sam čuo, 
kako je Primorac Silvestar zapitao zatočenika Hadžiju, prije 
nego ga je objesio, da li mu oprašta, što ga je tukao, a ovaj mu 
je odgovorio, da mu to neće nikad oprostiti. Nato je Primorac 
rekao Hadžiji, kad mu je već bio stavljen oko vrata konop: »Do 
viđenja na drugom svijetu«. 

Spomenuto je u uvodu, da se u samom mjestu Jasenovca 
nalazila tvornica, gdje se izrađivala i bojadisala koža. U toj su 
tvornici bili zaposleni zatočenici, radnici, inžinjeri i tehničari, a 
ustaška je posada budno pazila da koji ne pobjegne. 

Službeni je naziv te tvornice bio »Kožara« ili logor br. IV. 

U mjesecu listopadu 1944. otkrili su ustaše, da i u »Kožari« 
postoje dvije organizacije, koje podržavaju vezu s partizanima. 
»Istragu« su proveli ustaše: Lisac Slavko, Đerek Božo, Švaguša 
Andrija, Živanović Mato i Grubišić Jerko. Svjedoci Lapčević 
Stojan iz Zagreba i Auferber iz Osijeka, koji su se nalazili 
na radu u »Kožari«, iskazali su, da je istraga, koju su proveli ti 

ustaše, bila vrlo okrutna, i da je pokretni prijeki »sud« osudio 
25 zatočenika iz »Kožare« na kaznu smrti te ih dao strijeljati. 


XXI. 

U listopadu 1944. započeo je novi još krvaviji 

režim 

U listopadu 1944. prestalo je »zatišje« ustaških zuluma. 

U to je vrijeme bio već oslobođen teritorij federalnih jedi- 
nica Macedonije i Srbije. Beograd je uskrsnuo kao prijestolnica 
Demokratske Federativne Jugoslavije, na teritoriju Vojvodine, 
Hrvatske i Bosne vodili su se bojevi između Narodno- 
oslobodilačke vojske i njemačko-ustaških vojski, koje su bježale 
prema sjevero-zapadnoj granici države. 

Ustaše su znali, da se približuje konac njihovog pašo- 
vanja, pa su Luburić, Boban i drugi »vitezovi« predlagali, da se 
pokolje sve što nije ustaško. Tako su ustaše od listopada 1944. 
do posljednjih dana provodili opet masovne likvidacije svih 
elemenata, koji su bili prema njima neprijateljski raspoloženi. 

U Jasenovac su počeli ponovno stizati transporti iz svih 
neoslobođenih krajeva, čitavi zatvori i kaznione kao i logori 
imali su da se evakuišu i premjeste u Jasenovac. 

Cijelu zimu 1944.-45. tekla je na »Graniku« i u »Gradini« 

krv. 

Svjedok Rožman Ivan iskazuje: 

»U mjesecu prosincu 1944. prilikom nastupa kod večere 
ustaše su prozivali zatočenike i to 150 — 200 ljudi dnevno, te ih 
zatvarali u barake pred »Zapovjedništvom«, odakle su ih noću 
vodili gole, žicom vezane na mjesto »Granik«, tu ubijali i bacali 
u Savu. 

Ja sam to gledao kroz čitavi prosinac iz moje nastambe na 
»Ciglani«, jer je ta nastamba imala staklene prozore i jer sam ja 
dolazio oko 10 sati na večer sa rada iz »Stolarije«. Iz moje 
nastambe vidio sam tačno kako je krvnik Frković ubijao na 
»Graniku« ljude prerezavši im nožem grkljan i bacao ih u Savu. 
To sam mogao dobro vidjeti zato, jer je iza tog mjesta bila jaka 
električna lampa.« 

Svjedoci Zadravec Vinko iz Zagreba, Danon Jakob iz Za- 
greba, Kustorin Marijan iz Kustošije, Grtin Walter iz N. Gra- 
diške, Abinum Ješua iz Sarajeva i Kamhi Šabetaj iz Sarajeva 
dali su u svojim iskazima ovoj Zemaljskoj komisiji podatke, na 
temelju kojih je ona utvrdila slijedeća zločinstva: 

a) Te su zime pobili ustaše oko 3.500 zatočenika, koji su 
se nalazili na radu u jasenovačkom logoru; 

b) Pijani su ustaše silovali redom oko 20 mladih žena, koje 
su radile na Ekonomiji, te ih zaklali i bacili u Savu; 

c) Isto su tako u prosincu 1944. likvidirali na »Graniku« 
dvije grupe zatočenika, koje su se prijavile — vjerujući u svojoj 
naivnosti, da će tako spasiti glave — da idu na rad u Njemačku. 
U prvoj je grupi likvidirano oko 200 zatočenika, koji su pripadali 
raznim narodnostima i vjeroispovjestima, dok su u drugoj grupi 
bili sami Srbi; 

d) Jednog dana stigao je u logor Ogromni transport, u 
kojem se nalazilo oko 15.000 radnika i seljaka. Ustaše su ih 
smjestili u »Glavnom skladištu« i livadama oko njega, te su ih 
kroz nekoliko tjedana likvidirali postepeno na »Graniku«. 

XXII. 

Bombardiranje ustaških utvrđenja u Jasenovcu 

Dne 30. i 31. ožujka 1945. bombardirali su saveznički 
bombarderi ustaška utvrđenja u Jasenovcu. 

Prigodom toga bombardiranja stradalo je oko 40 zatočenika, 
a mnogo ih je bilo ranjeno. Planuli su požari i širile se 
eksplozije. 

Ustaše su gonili zatočenike toljagama i hitcima iz revolvera 
da gase požare, iznose razne stvari iz radionica, i da izlažu svoj 
život smrtnoj opasnosti. Svjedoci: Lapčević Stojan, Danon Jakob 
i Kamhi Šabedaj iskazuju, da su tom zgodom ustaški časnici 
Zrinušić Ante i Zovko Stanko ubili više zatočenika, dok su 
Mihaljević Marko i Perković Marko mlatili i klali svakog 
zatočenika, na koga su se namjerili. Ti svjedoci drže, da je 
koncem ožujka bilo u jasenovačkom logoru na radu oko 5.000 
zatočenika. 


XXIII. 

Konačna likvidacija zatočenika 

Početkom travnja 1945. počela je velika ofenziva Narodno- 
oslobodilačke vojske sa ciljem, da konačno protjera iz zemlje 
njemačkog okupatora i njegove ustaške sluge. 

Ustaška se uprava jasenovačkog logora počela pripremati 
na bijeg. Luburić je odlučio, da pobije sve zatočenike, a logor i 
mjesto Jasenovac pretvori u hrpu ruševina i pepela. 

U to vrijeme su stigli u Jasenovac veliki transporti, u 
kojima su se nalazili zatočenici iz Lepoglave, Stare Gradiške 
i drugih logora i mjesta. Ustaše su sve ove zatočenike ubili na 
»Graniku« ili »Gradini«. 

Svjedok Škrgatić Dragutin iskazuje: 

»Sjećam se, da je u Jasenovac stiglo 1 1 vagona zatočenika 
iz Lepoglave, pa sam vidio, kad su ti ljudi odvedeni svi noću na 
»Gradinu« i tamo poubijani.« 

Ukupno je stiglo iz Lepoglave oko 700 zatočenika, a još veći 
broj iz Stare Gradiške. 

Ustaše su, kako je iskazao svjedok Breyer Oto, u travnju 
vodili zatočenike na »vanjske radove«, te ih pobili u okolici 
Jasenovca. 

Pobojali su se, da će se danas-sutra otkriti nova groblja u 
logoru i oko logora i ustanoviti, koliko je žrtava stradalo od 
ustaških zločina i kako je stradalo. 

Zato su formirali ekipe zatočenika-grobara, kojima su 
naložili, da iskopaju sva groblja u logoru i izvan logora, u 
Gradini i Ušticama, i ekshumiraju lješeve poubijanih žrtava. 
Drugi su zatočenici morali da podižu ogromne lomače. Na dno 
lomača stavljali su koks, nabacali na nj lješine i kosture, polili 
sve to naftom i zapalili. Tako su kroz tri tjedna buktile lomače, 
a zatočenici su promatrali te požare. Svjedok Duzemlić Milan 
iskazuje, da mu je seljakinja Marinić Marija kazivala, da je 
promatrala te požare sa krova svoje kuće u Košutarici. Ona 
tvrdi da je vidjela, kako su ustaše pobili zatočenike. Kada su 
spalili i posljednji kostur odnosno lješinu, počeli su da piju i 
međusobno grle i ljube, klikćući od veselja. 

Svjedoci zatočenici Abinum Ješua, Danon Jakob, Živković 
Jovan i Lapčević Stojan, koji su preživjeli posljednje dane 
Jasenovca, tvrde, daje: 

a) dne 20. IV. 1945. likvidirana velika grupa zatočenika iz 
logora od oko 470 lica; 

b) da je u to vrijeme stigla u Jasenovac grupa Sarajlija, 
koja je mogla brojiti oko 400 ljudi, i da je i ona dotučena na 
Gradini; 

c) da je dne 21. IV. 1945. ostalo u logoru u ženskom 
odjelu oko 760 žena i djevojaka, koje su radile na Ekonomiji; u 
kuhinjama ili mljekarnama. Dne 21. IV. kretala je duga povorka 
tih žena u smrt pjevajući pjesme, pozdravljajući svoje drugove i 
opraštajući se s njima dovikivala im: »Vi ostajete, mi idemo u 
smrt« . 

Sve su te žene toga dotučene i bačene u Savu ili 

spaljene na lomači. 

Anketna komisija je mjesec dana nakon toga našla mnoge 
ženske odjevne predmete, kako leže po poljima i putevima 
između Ekonomije i Save; 

d) daje dne 21. IV. nastala panika među zatočenicima, pa 
se je stotinjak njih objesilo iz očaja po nastambama i 
radionicama. Tako je dne 22. travnja 1945. ostalo u jaseno- 
vačkom logoru br. III. oko 1060 zatočenika. 

Ustaše su sve ove zatočenike strpali u veliku tvorničku 
zgradu kod »Ciglare«, zatvorili daskama sva vrata i prozore i 
postavili oko zgrade jake straže, da ne bi koji zatočenik 
umakao. 

Čitav dan i čitavu noć bili su svi ustaše zaposleni time, da 
miniraju jednu tvorničku zgradu za drugom, radionicu za 
radionicom, skladište za skladištem, baraku za barakom, i da 
tako izazivlju eksplozije i požare. Tako se je čitav logor pretvorio 
u užarenu baklju, a njime je odzvanjao tutanj eksplozija. 

Zatočenici u onoj velikoj fabričkoj zgradi su znali da im 
prijeti sigurna smrt, i pretpostavljali da bi ustaše i njihovu 
zgradu mogli zapaliti i sve ih pobiti. 

Odlučili su stoga, da sutradan provale iz zgrade i povedu 
goloruci borbu na život i smrt. Izabrali su vođom Bakotić Antu. 
Svaki je zatočenik istrgao iz zida ili vratiju po neki predmet, te 
su tačno u 10 sati ujutro dne 22. IV. 1945. razbili sva vrata i 
prozore i pojurili iz zgrade. 

U zadnji čas je oko 460 zatočenika klonulo duhom, a mnogi 
je bio bolestan, star ili tako nemoćan, da se nije usudio upustiti 
goloruk u borbu. 

Onih 600 zatočenika, koje nije ostavila hrabrost, i ako 
fizički slabi i izmoreni patnjama u logoru, u čežnji za slobodom 
i' životom prikupili su posljednje snage i napali ustaške 
stražare, nekoliko njih šakama zadavili te im oduzeli puške. 
Drugi su zatočenici grabili željezne predmete ili cigle, i udara- 
jući njima po ustašama počeli da trče prema istočnim logorskim 
vratima po cesti, koja vodi u Košutaricu. Na tom su putu morali 
da pređu tik kraj Save prostor, koji se nalazio između južnog 
ogranka velikog zida i rijeke Save. 

Ovdje su ustaše imali mnogo bunkera, a u svakom bun- 
keru po više strojnica, te su iz njih kosili zatočenike. 

Bili su ipak iznenađeni, jer nisu očekivali, da će se goloruki 
zatočenici usuditi da ih napadnu, pa su zaboravili da zatvore 
istočna logorska vrata. 

Tako se na tim vratima odigrao konac borbe, pa je zato- 
čenik Ristić Mile šakama zadavio mitraljesca, koji je branio 
vrata, oteo mu strojnicu i počeo da puca po ustašama. 

Osamdeset zatočenika je moglo da protrči kroz vrata i da se 
bijegom spasi u obližnjim šumama. Ostalih 520 je poginulo u 
borbi. 

Ustaše su one zatočenike, koji su ostali u logoru, njih oko 
460 na broju, pobili. Spasio se samo Živković Jovan iz Bačkog 
Gradišta, na taj način što se sakrio među ruševine jedne zgrade 
i tamo čučao 5 dana i noći bez hrane i pića, promatrajući kako 
ustaše razaraju logor i mjesto Jasenovac. 

Kad je posljednji ustaša nestao iz Jasenovca, izvukao se 
Živković iz svoje rupe, potrčao do Save te je preplivao. U to doba 
je već došla u Jasenovac, Narodno-oslobodilačka vojska te 
spasila i njega i onih 80 zatočenika, koji su se probili iz logora. 

Zemaljska komisija za utvrđivanje zločina okupatora i 
nihovih pomagača utvrdila je sva ova zločinstva ustaša pre- 
slušanjem svjedoka Solenički Stjepana, Lapčević Stojana, 
Škrgatić Dragutina, Filipčić Ivana, Kamhi Šabetaja, Abinum 
Ješue, Ilić Branka, Danon Jakoba,, Živković Jovana, Aleksić 
Arse i Marić Mihajla, koji su suglasno prikazali, koje i kakove su 
zločine počinili ustaše prije svoga bijega iz logora br. III. 

XXIV. 

Proboj iz »Kožare« 

U samom mjestu Jasenovcu bilo je dne 23. IV. 1945. na 
radu u »Kožari« još 147 zatočenika. 

Svi su oni vidjeli da u logoru br. III. gore požari i tutnje 
eksplozije. Vidjeli su, da među ustašama vlada panika i da ovi 
polaze od kuće do kuće, stavljajući pod njih mine. Pobojali su se 
i oni, da bi ustaške nemani mogle minirati i baciti u zrak i 
»Kožaru« s radničkim zgradama, pa su odlučili i oni da 
pokušaju, da se spase iz logora br. IV. 

Razdijelili su se u petnaest udarnih desetina i dogovorili, 
šta koja desetina ima da radi. Liječnici-zatočenici su podijelili 
otrov u fijolama, jer je svaki zatočenik htio radije da se otruje, 
nego da živ padne u ustaške pandže. 

Prva je udarna desetina imala da razbije vrata od na- 
stambe, druga da napadne stražare, treća da prereže bodljikave 
žice, četvrta da razbije vrata koja vode u tvorničko 

Zločini u logoru Jasenovac 

dvorište, peta da potuče i razoruža ustaše, koji su se tamo na- 
lazili, šesta i sedma da ponese odjeću i hranu, osma da vrši 
bolničarsku službu, a ostale da se oboružaju, kako koja stigne i 
da povedu borbu na život i smrt. 

Plan je bio dobro smišljen, zatočenici su se hrabro borili i 
prodrli iz logora, no tada su ih čekale najveće poteškoće. 
Trebalo je protrčati kroz jasenovačke ulice, doći na poljane, 
probiti obruč od bodljikavih žica, preći preko nasipa, cesta i 
željezničke pruge, koji su bili načičkani bunkerima i stroj- 
nicama. 

Zatočenici Lapčević Stojan i Berger Egon, koji su nam dali 
opis i podatke za ovaj herojski podvig, tvrde, da se iz »Kožare« 
spasilo samo 10 zatočenika i priključilo za nekoliko dana 
odredima Narodno-oslobodilačke vojske. 

XXV. 

Likvidacija ustaške bolnice 

Spomenuto je već ranije, da je u Jasnovcu postojala 
ustaška bolnica za bolesne i ranjene ustaše jasenovačkog gar- 
nizona. U toj su bolnici bili zaduženi radom i mnogi zatočenici u 
svojstvu liječnika, apotekara, bolničara, čistača, kuhara, 
kočijaša, šofera i grobara. Dne 23. XV. su prema svjedočanstvu 
Danon Jakoba naredili Miloš Ljubo i Tomić Jure, da se pobije 
trinaestorica zatočenika, pa su ih ustaše odveli negdje u polje i 
tamo pobili. 

Samu su bolnicu zajedno s nekolicinom zatočenika otpre- 
mili u Sunju. 


XXVI. 

Iskaz Filipović-Majstorović Miroslava, jednoga 
od najvećih ustaških krvoloka, komandanta 
logora Jasenovac 

Zemaljska je komisija, u zapisniku od 29. VI. 1945. br. 
2006 preslušala kao svjedoka i spomenutog zločinca Filipovića 
Majstorovića Miroslava, koji je nakon oslobođenja naše zemlje 
uhvaćen i stavljen pred sud. Onaj dio njegovog iskaza, koji se 
odnosi na »suđenje« tzv. pokretnog prijekog suda u Jasenovcu, 
donijeli smo na drugome mjestu. 

Ovdje donosimo važnije dijelove ostalog njegovog iskaza. I 

istini, jer svi saslušani svjedoci, sami zatočenici, govore 

potpuno okolnosno i stvarno o daleko većem broju, naročito 

0 broju žrtava, koje je pobio sam zločinac Majstorović, ipak je i 
on priznao i iskazao, daje vlastoručno pobio oko 100 žrtava, a 
samo »prisustvovao« masovnim ubijanjima. Po njegovom 
priznanju, samo za kratko vrijeme njegova upravljanja logorom 
od konca mjeseca lipnja do konca mjeseca listopada 1942., 
dakle za vrijeme od sama 4 mjeseca, likvidirano je 20.000 — 
30.000 nevinih žrtava. On je u to vrijeme bio komandant 
logora, ali i prije i kasnije vršio je razne službe u Jasenovcu i 
St. Gradiški i ubijao ljude. Njegov iskaz glasi: 

»Istina je, pošto mi je predočen iskaz Vjekoslava Servatzi u 
koliko se odnosi na pokolj u okolnim selima Banja Luke, da 
sam ja bio dušobrižnik II. P. T. B. Ja sam kao takav jedne noći 
sa bojnom II. P. T. B. pošao u akciju i to navodno samo radi 
pretresa okolnih pravoslavnih sela, koji su bili sumnjivi zbog 
četništva.« — »Ističem, da sam ja u tom kraju bio kapelan prije 
NDH. Ja sam vidio, kako su ustaški vojnici vraćali se s pokolja 
krvavi, poslije se je pričalo, daje tom prilikom pobijeno 2.000 
ljudi.« 

»U Jasenovcu sam bio kao ustaški časnik i upravitelj 
logora od konca lipnja 1942. do kraja listopada 1942. Prizna- 
jem da sam lično kod javnih strijeljanja ubio oko stotinu zato- 
čenika Jogora Jasenovac i Stara Gradiška. Isto tako priznajem 
da su se za vrijeme moga upravitelj stva u logoru Jasenovac 
vršila masovna ubijanja u Gradini, ali ja u tome nisam 
sudjelovao i ako sam za ta masovna ubijanja znao. Ispravljam 
se, da sam kod tih masovnih ubijstava prisustvovao, ali ih 
nijesam izvršivao. Ta masovna ubijanja dopuštao sam kao 
upravitelj, jer sam imao usmene naloge od Ljube Miloša, a još 
više od Matković Ivice, a katkada i od Maksa Luburića. U 
Gradini ubijalo se maljem, i to tako da bi žrtva morala sići u 
iskopanu jamu, našto je slijedio udarac maljem po glavi 
odostraga. Osim toga se ubijalo i strijeljanjem i klanjem. Kad 
su se vršile likvidacije žena i djevojaka u Gradini znam, da su 
se nad mlađima izvršila i silovanja. O tome je određivao 
Matković Ivica, a silovanja su, koliko ja znam, vršili Cigani, 

1 to Cigani grobari. Ja nisam vršio silovanja.« 

»Za moje vrijeme po mom računu likvidirano je u logoru 
Jasenovac 20 — 30 hiljada zatočenika. Posebno ističem, da je u 
početku ljeta izvršena u Jasenovcu likvidacija logora Đakovo. 
Tom je likvidacijom rukovodio Matijević Joso, ustaški poručnik. 

Kod te likvidacije logora Đakovo računam, da je bilo oko 2 — 3 
hiljade pobijeno Židovki i njihove djece. 

Iz Jasenovca sam došao u logor Stara Gradiška KopceT 
listopada 1942. — 27. III. 1943. Za gornje vrijeme događale su 
se i u logoru Stara Gradiška masovne likvidacije, koje su se 
obično vršile izvan logora, tako na pr. u Mlaci, Jablancu, a 
otpremani su i u Jasenovac. Ovakovi veliki transporti za 
likvidaciju vršili su se po nalogu Matković Ivice. Na ovaj način 
otpremljeno je oko 2 — 3 hiljade ljudi.« 

16. IV. 1945. vratio sam se u Jasenovac, gdje sam ostao do 
konca. Znadem da su u to vrijeme bile vađene lješine zatočenika 
iz Gradine i spaljivane, >> kako bi se zametnuo trag bivšim 
zločinstvima. Ja nisam sudjelovao u likvidaciji zadnjih 
zatočenika nego samo u ekshumaciji.« 


Prikazali smo tako par desetina masovnih zločinstava, koje 
su ustaše počinili u Jasenovcu u roku od 4 godine. Ponavljamo 
da time nisu iscrpljena sva masovna zločinstva, i da nisu 
navedeni oni bezbrojni zločini mučenja i ubijanja, koje su 
ustaše izvršili na pojedincu ili na nekolicini zatočenika, pri 
čemu treba da podvučemo, da su se ti zločini dnevno događali. 

Spomenuli smo u općem dijelu, da se broj jasenovačkih 
žrtava kreće oko cifre od pola milijona, što znači, da je svaki 
deseti stanovnik tzv. NDH ostavio svoje kosti u Jasenovcu. 

Jasenovački zločini ne zaostaju ni malo za zločinima, koje 
su nacisti počinili u Belzenu, Auschwitzu ili Majdaneku. 

Jednako kao i sve ostale fašističke terorističke organizacije 
i ustaška je teroristička organizacija stvorila kriminalni 
mentalitet kod svojih članova, koji su ubijali iz »uvjerenja«, 
svoga kriminalnog uvjerenja. 

Notorno je, da su svi ustaški zločinci pristupili u ustašku 
terorističku organizaciju dobrovoljno, da su znali za 
kriminalne ciljeve te organizacije; da se ta organizacija služi 
kriminalnim sredstvima, da se njena aktivnost sastoji baš u 
počinjanju kriminalnih djela. Svaki dakle od njih, kad je 
pristupao u tu organizaciju, znao je i morao znati, da će vršiti 
zločine, organizovane, masovne zločine, znao je dakle za po- 
sljedice svoga pristupa u članstvo. Ne može se stoga služiti 
izgovorom, da mu je počinjanje djela bilo naređeno, i prebacivati 
odgovornost na naredbodavce. 

Dokazi o zločinima u Jasenovcu 


Pismenih dokumenata o ovim zločinima u jasenovačkom 
logoru Zemaljska komisija nije našla. Da zbrišu tragove ovog 

besprimjernog mučilišta, koji je po težini i svireposti zločina 
bezuvjetno bio jedan od najkrvavijih od svih nacističkih logora u 
Evropi, ustaški su zločinci uništili sve dokumente. Međutim, da 
su i sačuvani svi oni spisi, koje je vodilo »upravitelj stvo logora«, 
ni ti spisi ne bi mogli poslužiti, da se iz njih crpe pouzdani 
podaci barem za broj žrtava. Iz iskaza saslušanih svjedoka 
ustanovilo se, da se žrtve, koje su bile pobijene, nisu uvijek 
registrirale. 

Pri utvrđivanju zločina i svih ostalih važnih momenata i 
okolnosti Zemaljska je komisija provela dokaz saslušanjem 
svjedoka, uviđajima na licu mjesta u Jasenovcu te fotografskim 
snimcima logora i okolice. 

Preslušana su 62 svjedoka i to: Abinum Ješua iz Sarajeva, 
Sarač Izmailova 23, Aleksić Arsa iz Donjih Bogićevaca, 
Auferber Mijo iz Osijeka, 

Balija Branko iz Zagreba, Zagorska 44, 

Berger Egon, komanda grada Zagreba, namještenik -Pro- 
podjela, 

Bing Julio iz Virovitice, 

Breyer Oto iz Bjelovara, 

Bzik Stjepan iz Kupljanova kbr. 12, 

Blumschein Zlatko iz Zagreba, Palmotićeva 60, 

Bednjanec Slavko iz Zagreba, Barutanski jarak 25, 

Danon Jakob iz Zagreba, Palmotićeva 32a, 

Devčić Natko iz Zagreba, tajnik Konzervatorija, 

Duzemlić Milan iz Drenovog Boka, 

Dobaj Karlo iz Sarajeva, 

Dominec Ivan iz Zagreba, lica 224, 

Duvnjak Mato iz Kustošije br. 23, 

Fajdetić Grgur iz Kompolja, 

Filipčić Ivan iz Zagreba, Postaja Sava, 

Finzi Jakob iz Sarajeva, 

Flumiani Milan iz Zagreba, Kušlanova 34, 

Gelb Makso iz Zagreba, 

Grgurović Vera iz Zagreba, Gajeva 2b, 

Grun Walter iz Nove Gradiške, 

Habijanec Josip iz Zagreba, Nova Cesta 38, 

Hebner Marijan iz Zagreba, Lorkovićeva 8, 

Heršak Josip iz Zagreba, Cvjetna cesta 41, 

Iić Branko iz Živinice 28, 

Jovanović Svetozar iz Osijeka, Mobil, otsjek, 

Kamhi Šabetaj iz Sarajeva, 

Katalinić Andrija iz Ludbrega, 

Kosina Franjo iz Zagreba, Jaran br. 82, 

Kovačević Vojislav iz Zagreba, Vinogradska 21, 

Krkač Tomo iz Jakovlja, 

Kuhada Nikola iz Pušće, 

Kutnjak Srećko iz Zagreba, Livadićeva 22, 

Lapčević Stojan iz Zagreba, Ukrinska 12a, 

Kuštorin Marijan iz Kustošije, Mosorska 1, 

Magdić Miško iz Vrapca, Perjavica 26, 

Marić Mihajlo iz Obrovnice, 

Matas Pavao iz Trstenika kod Pušće, 

Miliša Đorde iz Zagreba, Zelengaj, 

Novak-Perjanec Mato iz Kobiljaka kod Sesveta, 

Orlić Šime iz Zagreba, Ilica 1 80a, 

Pejnović Đuro iz Zagreba, Brigada V. Četkovića, 

Richter Rudolf iz Zagreba, Višegradska 5a, 

Rožman Ivan iz Zagreba, Rojićeva br. 3, 

Slovenec Rudolf iz Zagreba, Seljina brig. IV. divizija, 

Solenićki Stjepan iz Novaka br. 66 kod Donje Bistre, 

Srića Dragan iz Zagreba, Palmotićeva 2, 

Stažić Josip iz Zagreba, Padovćeva 3, 

Steiner Hinko iz Zagreba, Nova Ves 83, 

Šetinc Marijan iz Dolenjske Jesenice 7, 

Škrgatić Dragutin iz Zagreba, Rudeš, Trebinjska ulica, 

Šlajfer Filip iz Zagreba, Martićeva 47, 

Šulina Mato iz Crikvenice, 

Švarcenberg Adolf iz Zagreba, lica 15, 

Tot Ljudevit iz Zagreba, sada u Garešnici, 

Trbojević Nemanja iz Zagreba, Omiška 2, 

Zadravec Vinko iz Zagreba, Vranovina 22, 

Zauhar Stjepan iz Zagreba, Škrlćeva 39, 

Živković Jovan iz Bačkog Gradišta. 

Sve su to bivši zatočenici, koji su dulje vremena, neki čak i 
pune četiri godine, proveli u samom logora Jasenovac, i koji su 
svoje iskaze dali na osnovu vlastitog iskustva i neposrednog 
opažanja. Od uhapšenih zločinaca dao je kratak iskaz Filipović- 
Majstorović Miroslav. Važnije dijelove iz njegova iskaza donijeli 
smo također u ovom prikazu. 

Uviđaje na licu mjesta u Jasenovcu obavila je Zemaljska 
komisija sa stručnim aparatom. 

Izvršena su tri uviđaja. 

Prvi je uviđaj obavila Okružna komisija za utvrđivanje 
zločina okupatora i njihovih pomagača u Novoj Gradiški dne 
1 1 . maja 1945. 

Drugi je uviđaj izvela posebna anketna komisija, koju je 
Zemaljska komisija uputila u Jasenovac dne 18. maja 1945., 
da ispita preostale tragove zločina. Ta se komisija sastojala od 
jednog referenta ove Zemaljske komisije, od 3 suca viših 
sudova, te od dva liječnika-vještaka sudske medicine. 

Treći je uviđaj obavila ova Zemaljska komisija sa svojim 
referentom uz sudjelovanje sudbeno-liječničkih vještaka te 2 
fotografska stručnjaka. 

Sve su te tri komisije pregledale mjesto Jasenovac s lo- 
gorom br. IV., te logorom br. III. kraj Jasenovca i rezultat svoga 
rada zapisnički utvrdile. 

Prva je komisija provela uviđaj i u Gradini i u Ušticama. 

Komisije su pregledale čitav teren i zgrade, pregledale 
mnoge lješine zatočenika, koje su ležale na obali Save ili u Savi 
odnosno koje su bile zakopane plitko u zemlji. 

Prema suglasnom vještačkom nalazu i mišljenju, sve lješine 
koje su pronađene u Savi i na obali Save pokazuju zajedničku 
osebinu uznapredovalog posmrtnog truležnog raspadanja, što je 
ometalo ustanovljenje identiteta Iješina, a odijela i eventualno 
nađeni predmeti nisu uopće dolazili u obzir kao faktori 
identifikacije. 

Gotovo o svakoj Iješini visi žicom vezani uteg ili su joj ruke 
vezane sprijeda ili straga ili su prebijene kosti ekstremiteta ili 
lubanje itd. I to je gotovo redovna pojava nekog nasilnog čina 
bilo na živom ili na usmrćenom čovjeku ili ženi. Uzroci smrti nisu 
mogli biti u svakom konkretnom slučaju precizno ustanovljeni, ali 
jedno im je zajedničko: daje svaki uzrok smrti bio nasilne naravi 
kao: opsežni prelom lubanje ili utopljen je, davljenje, gušenje itd. 

»...Gotovo sve lješine pokazuju stanje vrlo izražene 
mršavosti, koju ne prikriva niti nadutost potkožnog tkiva, koja je 
nastala od stvorenog plina kod posmrtnog uznapredovalog 
raspadanja lješine tako, da se za izvjesne pronađene lješine 
dopušta mogućnost, da je smrt nastupila uslijed izražene 
tjelesne slabosti, iznurenosti i neishranjenosti kao posljedice 
kroničnog teškog gladovanja. 

Redovni profesor univerziteta, sudbeno-liječnički vještak dr. 
Premru potkrjepljuje ovo svoje mišljenje još i time, što je za 
vrijeme svog zatočeništva u jasenovačkom, logoru u god. 

1941. i 1942. lično, jasno i dobro vidio sve načine mučenja i 
usmrđivanja velikog broja zatočenika — od strijelnih rana do 
uboda nožem, otsjecanja glava sjekirom, udaranja maljem i 
batom po glavi, bacanja u Savu, paljenja živi ljudi itd.. » 

U porušenoj nastambi za muške zatočenike nalazi se Ije- 
šina muškarca, čiji identitet nije mogao biti ustanovljen, a sama 
je u teškom raspadanju. U blizini ženske nastambe nalaze se 
dijelovi ženske odjeće i rublja, a na logorskom području je 
razbacano mnogo ženske i muške obuće, muških kravata i 
kovčega napunjenih dječjim odjevnim predmetima. U jednoj 
minama razrušenoj zgradi za staju pronađene su četiri posve 
pougljene Iješine koje su bile spaljene žive ili usmrćene. 

Kraj izgorenih zatočeničkih nastamba nalaze se tri elek- 
trična stupa, na kojima se vide zabiti klinovi, na svakom stupu 
po tri klina. Prema iskazu preslušanih svjedoka na tim su se 
klinovima obavljala vješanja zatočenika. Osim toga blizu tih 
stupova nalazi se jedna kompletna sprava tj. vješala, prema 
iskazu istih svjedoka, na tim vješalvma su vješani zatočenici. 

Na izvjesnom dijelu logorskog područja tj. odmah kod 
spomenutih stupova nalazi se oveći prostor, koji je sav prekopan 
i koji je prema iskazima svjedoka služio kao zatočeničko groblje. 
Dne 21. aprila o. g. ti su Iješevi iskopani i očito radi prikrivanja 
tragova zločina spaljeni — prema iskazima svjedoka — u jednom 
obližnjem jarku, gdje se još danas vidi nešto pepela dok stijene 
jarka pokazuju znakove sagorjevanja. U blizini toga mjesta 
pronađena je oveća hrpa koksa. Na mnogo mjesta u logorskom 
području pronađeno je mnogo lanaca, koji prema svom obliku 
jasno pokazuju da su služili kao okovi za ruke i noge zatočenika. 

Tako glase najvažnije točke nalaza i mišljenja iz zapisnika 
od 18. maja 1945. o uviđaju na licu mjesta u Jasenovcu, koji je 
obavila posebna anketna komisija. 

Uviđaj, koji je izvela na licu mjesta ova Komisija 18. VI. 
1945. obavljen je radi toga što je rijeka Sava u lipnju znatno 
opala, pa su iskrsnuli neki čamci u kojima su se nalazile lje- 
šine, a čitava se sjeverna obala Save nanizala prudovima i 
muljem, u kojem su se nalazile mnogobrojne iješine. 

Komisija je pronašla iješine muškaraca i žena, neke gole a 
neke obučene, nekima je lubanja odnosno čeona ili sljepo- očna 
kost bila razbijena a drugima čitava, nekima je bila glava 
odrubljena ili ruke odrezane, dok su druge bile čitave. Sve su 
ove iješine odnosno kosturi imali ruke vezane žicom 

odostrag, a u žicu su bili obješeni željezni utezi u obliku ka- 
rika ili nanizanih kotačića. Utezi su mogli biti teški 3 — 5 kg. 
Sudbeno-liječnički vještak je dao ovaj nalaz i mišljenje: 

»Smatram da su Iješine stare od jedan i po do tri mjeseca a u 
izvjesnim slučajevima i vise mjeseci. Točnije odre- 







Lješina kojoj su ruke vezane žicom i opterećene željeznom 
pločom 


đivanje starosti lješina nije moguće iz više razloga: kao na- 
knadno gnjilenje izvan vode, zatim mehaničko djelovanje vodene 
struje, kao i radi toga što su ih ribe izjedale. 

Nadalje se može zaključiti, da su Iješine bile bačene u vodu 
nakon što su usmrćene prije toga tupo tvrdim udar- 

cem u predjelu glave i razbijanjem kostiju lubanje ili da su bile 
zaklane, što se ne može točno ustanoviti uslijed trulosti Iješina, ili 
da su bile žive bacane u vodu nakon što su samo udarcem 
onesvješćene, što se zaključuje iz činjenice da su Iješine vezane i 
opskrbljene željeznim utezima.« 

Uviđajem koji je izvela Okružna komisija u Novoj Gradiški 
dana 11. V. 1945. na licu mjesta u logoru Jasenovac bez 
liječničkih vještaka ustanovljeno je ovo: 



Lješina kojoj su ruke svezane na leđima žicom 


»Kraj izgorjele ambulante nađeni su kosturi nekih 9 lje- 
ševa. Prema izjavi svjedoka Živkovića (koji je prisustvovao 
očevidu), to su bili lješevi zatočenika, koji su se objesili 21. IV. 
1945. iz straha pred ustašama, jer su ovi 20. IV. 1945. u noći 
poklali odnosno pobili tupo tvrdim predmetima 400 zatočenika, 
koji su bili bačeni u Savu. 

Uz obalu rijeke Save vide se na više mjesta lješevi. Kod 
većine lješeva opaža se, da su im ruke vezane otraga. Prema 
izjavi Živkovića, ovi lješevi su od zatočenika. Opažaju se lješevi 
kako plivaju Savom.« 



Ista se ta Komisija zaputila u Gradinu i Uštice, koji se 
nalaze na bosanskoj strani Save. Tu je ustanovljeno slijedeće: 
»U sredini šljivika Mile Božičića nalazi se jedan prostor dug 6, a 
širok 13 koraka, koji je sav posut pepelom i ostacima kostiju, 
koje nisu sasvim izgorjele. Kraj toga garišta nalaze se lopata i 
tačke. Lišće je od gotovo čitavog šljivika izgorjelo, samo tu i 
tamo na po kojoj šljivi na kraju šljivika ima na granama 
zelenog lišća. 



Udarac maljem u čeonu kost 


S jedne i druge strane garišta tlo je šljivika izorano. U 
jednom uglu nalazi se 9 bačava od nafte, na više mjesta u 
šljiviku vide se tragovi od prolivene nafte. I na onim dijelovima 
šljivika, koji su preorani, vide se mjestimično tragovi nafte, 
pepela i ostaci ljudskih kostiju, koje nisu izgorjele. Vidi se tu i 
tamo koja koščica, nađena je i koja lopatica, a iz jedne duboke 
jame je izvađena donja ljudska vilica. Nađeno je na garištu i 
ljudske kose. 

Na onom dijelu šljivika koji je izoran vide se naročito na 
zemlji između šljivika, koja zemlja nije mogla biti izorana, 
tragovi pepela i ostaci ljudskih k o s t ij u . Uz ovaj šljivik 

nalazi se oranica Laže Jandrića, koja je svježe preorana. Po 
svemu izgleda, da su se i iz te oranice iskapale lješine i palile u 
voćnjaku. Na to upućuje nalaz kosti, na kojoj se držala zemlja, 
a koja je kost nađena u taćkama. Tu je nađen komad ljudskog 
zubala i tri zuba, a osim toga se nalazi tu i tamo koja koščica. 
Mjestimićno su nađeni i komadi koksa. 

Iza voćnjaka se nalazi druga oranica, od prilike iste veličine 
kao i voćnjak. Preko nje idu 4 metra široki tragovi od pepela i 
kostiju. Po tragovima se zaključuje, da se je tim tragovima u 
taćkama vozio i rasipavao pepeo. Na tu je oranicu bačeno par 
velikih grana, koje su otsječene od šljiva u šljiviku. Grane su 
izgorjele. 




Lubanja sa razmrskanom zatiljnom kosti 


Drug Španović, koji je na tom mjestu bio 6. maja 1945. 
navodi, da je u šljiviku na više mjesta vidio i tragove krvi. To su 
vidili i Mato Jugović, Stipe Jugović i Franjo Šlafer, svi iz Uštica. 

Na toj su oranici nađene jedne ljudske ručne tezgere 
(sanduk za nošenje). Te su tezgere bile pune pepela i ostataka 
ljudskih kostiju, koje nisu sasvim izgorene. Idući tim tragom 
dalje dolazi se do Save, koja je daleko 315 koraka. Taj trag u 
širini od 2 metra vodi u samu Savu. Trag je od pepela i 

ljudskih kostiju, a nađeno je i kose. Po tim se tragovima vidi, da 
su pepeo i ostaci kostiju nošeni u tezgerama i voženi u tačkama 
do Save te bacani u vodu.« 

Raznim fotografskim snimcima snimljene su lješine i ko- 
sturi zatočenika, koji su nađeni u Savi, na obali Save, unutar 
logora, u raznim zgradama logora, ili su iskopani iz zemlje. 
Snimljeni su zatim ostaci logora, koji su ustaše na bijegu 
minirali i spalili. 

E 


ZAKLJUČAK 


Ovako plansko, okrutno mučenje i ubijanje ljudi sigurno 
još historija nije zabilježila. Ustaški zločinci postupali su točno 
po uzoru svojih njemačkih gospodara, oni su najsavjesnije 
izvršavali njihova naređenja, a sve u jedinom cilju, da se naši 
narodi što više istrijebe a njima stvori što veći životni prostor. 

Potpuna zavisnost ustaša o njemačkom gospodaru, samo 
osnivanje logora, upućivanje u logor »nepoćudnih«, najbrutal- 
nije primjenjivanje hitlerovske rasističke i nacističke teorije te 
konzekventno tjeranje u logore i istrjebljivanje svih rasno i 
nacionalno »nečistih«, iste metode mučenja, ubijanja uz male 
varijante »specijaliteta« ustaških svireposti, gradnje peći i 
spaljivanje žrtava u pećima (Picillijeva peć), sve to upućuje, da 
su i Jasenovac i zločini u njemu bili njemački recept, njemačko 
hitlerovsko naređenje, a izvršenje djelo njihovih slugu, ustaša. 

Radi toga i sva odgovornost za zločine u Jasenovcu pada 
podjednako na njihove njemačke naredbodavce i ustaške izvr- 
šioce. 

I. 

Pored članova njemačke vlade i ostalih njemačkih nared- 
bodavaca za ove zločine odgovoran je u prvom redu t. zv. 
poglavnik Ante Pavelić. 

II. 

U drugom redu odgovorni su svi njegovi »doglavnici« i 
»državni vijećnici« kao i svi »ministri« koji su bili na dužnosti 
za te ere, naročito »ministri unutrašnjih poslova«: dr. Artukovć 
Andrija, dr. Lorković Mladen, dr. Nikšić Ante i Frković Mato. 

III. 

U trećem redu odgovorni su svi ravnatelji »Glavnog rav- 
nateljstva za javni red i sigurnost« i šefovi Ustaške nadzor- 

ne službe« kao: Kvaternik Eugen, Jurčić Milutin, Cerovski 
Božidar, Tomić Viktor, Lisak Erich, Herenčić Ivo, dr. Zim- 
permann Ljudevit, dr. Crvenković Filip, Tomašević Ivan, Vra- 
gović dr. Josip, Wagner Karlo, Rukavina Joso, Lučić Franjo, 
Benak dr. Aleksandar, Božinović dr. Zvonimir, Kirin Ico, Majić 
dr. Josip, Vaško Tibor, Fario Fabjan, Paver Vjekoslav, Gržeta 
Nikola, Radoš Franjo, Tomljenović Stjepan, Turkalj Branko, 
Mak Miroslav, Čeko Ivan, Fulanović Miroslav. 

IV. 

Odgovorni su svi viši i niži zapovjednici logora u Jase- 
novcu: Luburić Vjekoslav nazvan Maks, Šarac Ante, Miloš 
Ljubo, Filipović Majstorović Miroslav, Brkljačić Ivica, Šakić 
Dinko, Picilli Hinko, Matković Ivica, Pavlović Mirko i Džal 
Jakob. 

V. 

Konačno su odgovorni svi ustaški časnici, dočasnici, usta- 
še stražari te doušnici i logoraši, koji su mučili ubijali, i to: 

Alilović Ivan i Fran, zastavnici, Andričevć Ivica, vodnik, 
Altarac Ante, poručnik. 

Bagarić Karlo, Balić Paško, Bašić Stevo Pindžo, sve usta- 
ški dočasnici, ing. Beretin, tehničar, Boraš Ante, Drago i Ivan, 
ustaški dočasnici, Bračić Nikola, vodnik, Brkljačić Jurica, za- 
stavnik, braća Budimir, ustaški dočasnici, Brzica Petar, nat- 
poručnik, Burić Brusić Milan i Buntić Stepi i Šimun, dočasnici. 

Ciprijanović Jakob, poručnik. 

Čačić Ivan, ustaški časnik, Čop Luka, vodnik, Čolak Petar, 
dočasnik, Čotić Mirko, dočasnik, Čovičić, Črček Joža i Čupić 
Jozo, poručnici. 

Ćenan Ivan, dočasnik. 

Dangubić Milan, vodnik, Delač Petar dužnosnik, Diamant- 
stein Bruno, logoraš-slobodnjak, Đerek Božo, upravitelj Kožare, 
Dulkić Alaga, vodnik, Dimač Luka, časnik, Došen Mato i 
Dukarić Franjo, vodnici. 

Elez Ante, natporučnik. 

Falcini Vjekoslav, dočasnik, Forentić Stjepan, dužnosnik, 
Friganović Ante, vodnik i Frković Mile, vodnik. 

Galić, logoraš, Glavinić Ante, dočasnik, Gašparović Dra- 
gan, zastavnik, Grgošević Jozo, zastavnik, Glamuzina Marko, 
poručnik, Grbavac Ivan, dužnosnik, Grubišić Jerko i Grgić 
Jure, zastavnici. 

Hadžić Osman, logoraš-slobodnjak, Hirschberger Nikola, 
zastavnik, Hodžić Latif, dužnosnik, Horvat Ivan, rojnik i Hor- 
vat Mato, vodnik. 

Ivanović Joso ml., dužnosnik, lile, poručnik iz Šibenika. 

Jandić Ante, vodnik, Janković, logoraš-slobodnjak, Jarak 
Petar, zastavnik, Jurčević Ivan, vodnik, Juričić Jerko, zastav- 
nik, Jusić Mujo, poručnik i Jusić Šaban, dočasnik, 

Kapetanović Ahmet, natporučnik, Kardun Nikica, natpo- 
ručnik, Kojić Ante, poručnik, Kojić Žarko, poručnik, Keza 
Mirko, dočasnik, Kolobarić Josip, zastavnik, Kolak Petar, vod- 
nik, Kolarić Zlatko, natporučnik, Kordić Tihomir, poručnik, 
Košić Ante, dočasnik, Krešić Tvrtko, satnik, Kvesić Stipo, 
vodnik i Kujundžić Stipe, dočasnik. 

Lipovac Zvonimir, vojni svećenik, Lisac Slavko, zastavnik, 
Lužić Stjepan, vodnik. 

Mačković Josip, dužnosnik, Mandušić Ante, satnik, Maje- 
tić Dane, vodnik, Markotić Stanko, vodnik, Maričić Jerko, nat- 
poručnik, Markić Ivan, vodnik, Martinović Slavko, vodnik, 
Martinović Stojan, zastavnik, Mataja Josip, bojnik, Matijević 
Miro, bojnik, Matijević Joco, natporučnik, Matek Milan, za- 
stavnik, Mihić Pajo, satnik, Matković Ljubo, časnik, Matijević 
Matija, logoraš, Medvedović Mato, bojnik, Mihaljević Marko, 
zastavnik, Miljković Martin, natporučnik, Modrić Ante, 
zastavnik i Musa Mato, dočasnik. 

Nekić Ivan, Neorčić Vlado i Novosel Stjepan, vodnici. 

Ostojić Mate, dočasnik. 

Pavičić Petar, vodnik, Pehar Nikola, dočasnik, Pehar Petar, 
vodnik, Perković Marko, zastavnik, Penarić Mate, natporučnik, 
Petek Franjo, satnik, Polić Marin, poručnik, Poldrugi Stjepan, 
zastavnik, Polić Drago, dočasnik, Prpić dr. Mihajlo, satnik, 
vojni sudac, Prpić Stipe, natporučnik, Primorac Silvestar, Pudić 
Dragutin i Prgeša Ante, zastavnici. 

Radić Miroslav, bojnik, Remenar Antun, satnik, Rendjec, 
natporučnik i Ružić Blago, zastavnik. 

Sabljić Ilija, zastavnik, Stojčić Jozo, natporučnik, Spiller 
Herman, logoraš-slobodnjak, Skočibušić, časnik, Slišković 
Ivan, ustaški poručnik, Stanković Marko, zastavnik, Sudar Jo- 
sip, satnik, Sudar Mile mlađi i stariji, vodnici. 

Šepović Miro, vodnik, Štimac Dane, vodnik, Švaguša 
Andrija časnik. 

Tomas Josip, zastavnik, Tomić Jure, poručnik i Tralić 
Mirko, zastavnik. 

Užičanin Rašid, dužnosnik. 

Vasilj Ilija, poručnik, Vasilj Mate i Luka, dočasnici, Vidović 
Mile, vodnik, Visaković Nikola, bojnik, Vlaho Vinko, zastavnik, 
Vrban Mate, zastavnik i Vučić Ivan, dočasnik. 

Zokić Ante, logoraš, Zrinušić Ante, zastavnik i Živanović 
Mato, poručnik, 

te svi ostali ustaše, kojima identitet nije ustanovljen. 

Zemaljska komisija za utvrđivanje zločina okupatora i 
njihovih pomagača utvrdila ih je sve kao najteže zločince, 
narodne izdajice i narodne neprijatelje i smatra, da moraju biti 
najstrože kažnjeni za sve zločine i nedjela, koja su počinili. 

U Zagrebu, dne 15. studenoga 1945. 

Broj: 4547/45. 

ZEMALJSKA KOMISIJA ZA UTVRĐIVANJE ZLOČINA 
OKUPATORA I NJIHOVIH POMAGAČA 

Sekretar: Predsjednik 

dr. Ante Štokić, v. r. dr. Venceslav Celigoj, v. r. 

